بەرهەم ساڵح، سەرۆککۆماری عێراق لە کۆبوونەوەی لەگەڵ مستەفا کازمی، ڕایگەیاند، دەرفەتێکی مێژوویی هاتووەتە پێش بۆ چارەسەرکردنی کێشە هەڵپەسێردراوەکانی نێوان هەرێمی کوردستان و حکومەتی ناوەندی بەتایبەت لەپرسی موچەدا.\nئەمڕۆ هەینی 11ی ئەیلولی 2020، کۆبوونەوەی بەرهەم ساڵح، سەرۆککۆماری عێراق و مستەفا کازمی، سەرۆکوەزیرانی عێراق، بە بەشداری یەکێتی، یەکگرتوو و گۆڕان بەڕێوەچوو.\nبەگوێرەی ڕاگەیەندراوێکی سەرۆکایەتیی کۆماری عێراق، لە کۆبوونەوەکەدا، بەرهەم ساڵح بە مستەفا کازمی: "تۆ خۆت کوردستانید، لەناو کەسوکاری خۆتدایت، چیاکانی کوردستان هەمیشە پەناگەیەک بوون بۆ ئازادی خوازانی عێراق."\nسەرۆککۆماری عێراق ئەوەشی بە مستەفا کازمی ڕاگەیاندووە: "دەرفەتێکی مێژووی گرنگ بۆ چارەسەرکردنی کێشە هەڵپەسێردراوەکانی نێوان هەرێم و حکومەتی فیدڕاڵ هاتووەتەپێش و هەموو ئاماژە باشەکان لە تۆدا ئەوە دەبینم کە بتوانی کێشەکان چارەسەر بکەیت لەسەرجەم ناوچەکانی عێراق."\nهاوکات مستەفا کازمی بە بەرهەم ساڵحی وتووە: "لە مێژووی ئەم ناوچەیە تێدەگەم کە پەناگەیەکی ئارام بوو بۆ خودی خۆم و ژمارەیەک لە هاوڕێکانم، ئێمە هەرگیز ئەو شتە لەبارەی کوردستان لەیاد ناکەین".\nسەرۆکوەزیرانی عێراق ئەوەشی ڕاگەیاندووە: "ئێستا بە دۆخێکی ئاڵۆزدا تێدەپەڕین و دەبێت هەڵسەنگاندن بۆ ئەو ئەزموونە بکەین، دان بەوەدا بنێین کە شکستمان هێناوە لە دوای 2003 بۆ دامەزراندنی حوکمێکی رەشید لە عێراق".\nکازمی جەختیشیکردووەتەوە: "ئێستا دەبێت بگەڕێین بە شوێن دەرفەتێکدا بۆ گۆڕینی ئەو شکستە بۆ سەرکەوتن، لە رێگەی من و تۆ و هەموو کەسە باشەکانی دیکە، پشت بەخوا سەرکەوتوو دەبین."\nهاوکات مستەفا کازمی سوپاسی بەرهەم ساڵحی کردووە بۆ هەوڵەکانی بۆ کەمکردنەوەی ئاستەنگییەکانی بەردەم حکومەتی ناوەندی لە بابەتی مووچە و بەشێك لە شایستە داراییەکانی هەرێمی کوردستان".


کریستیانۆ رۆناڵدۆ بە 5 ڕیکۆردی نایاب ماڵئاوایی لە ساڵی 2018 دەکات – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/سێریا ئەی/کریستیانۆ رۆناڵدۆ بە 5 ڕیکۆردی نایاب ماڵئاوایی لە ساڵی 2018 دەکات\nکریستیانۆ رۆناڵدۆ بە 5 ڕیکۆردی نایاب ماڵئاوایی لە ساڵی 2018 دەکات\nگومان لەوەدا نییە کە کریستیانۆ ڕۆناڵدۆ لەم ساڵدا وەکو پیشەی هەمیشەیی چەندین ڕیکۆردی گرنگی تۆمار کردوە، بەڵام با بزانین گرنگترین 5 ڕیکۆردی ئەو یاریزانە لەمساڵدا چین؟.\n1-یەکەمین ڕیکۆردی ڕۆناڵدۆ ئەوەیە کە لەگەڵ ڕۆیشتنی بۆ یۆڤێنتۆس بە بری 100 ملیۆن یۆرۆ، ڕۆناڵدۆ بوو بە خاوەن گرانبەهاترین گرێبەست لە مێژووی سێریا A دوای ئەوەی ڕیکۆردی گۆنزالۆ هیگواینی شکاند کە پێشتر بە 90 ملیۆن یۆرۆ لە ناپۆلی ڕووی لە یۆڤێنتۆس کردبوو.\n2- رۆناڵدۆ لەگەڵ رۆیشتنی لە ڕیاڵ مەدرید بە تۆمار کردنی 450 گۆڵ بۆ مێرەنگی توانی وەک گۆڵکاری مێژوویی ڕیاڵ مەدرید ناوی خۆی لە لیستی باشترین گۆڵکارانی یانەکە تۆمار بکات.\n3- لەگەڵ بردنەوەی چامپیۆنزلیگ لەگەڵ زێدانی ڕاهێنەر توانی ببێتە یەکەمین یاریزان لە مێژووی تۆپی پێ کەبتوانێت 5 چامپیۆنزلیگ بباتەوە، یەکیان لەگەڵ مانچێستەر یۆنایتد و چوار نازناویش لەگەڵ ڕیاڵ مەدرید.\n4- لە 2018 کریستیانۆ ڕۆناڵدۆ توانی ببێتە بە تەمەنترین یاریزان لە مێژووی مۆندیالەکان کە بتوانێت هاتریک لە مۆندیال تۆمار بکات، ئەو کاتە رۆناڵدۆ تەمەنی 33 ساڵ و 131 ڕۆژ بوو.\n5- ڕۆناڵدۆ لەگەڵ هاتنی بۆ یۆڤێنتۆس توانی ببێتە باشترین گۆڵکاری یۆڤێنتۆس کە بتوانێت بە کەمترین ژمارەی یاری 10 گۆڵ بۆ یانەکە تۆمار بکات، ڕۆناڵدۆ توانی بە 13 یاری 10 گۆڵ تۆمار بکات، بەمەش ڕیکۆردی (فیلیپۆ ئینزاگی) شکاند، کە پێشتر لە 18 یاری توانیبووی 10 گۆڵ تۆمار بکات.\nڤیدیۆ و وێنه: كریستیانۆ رۆناڵدۆ له‌به‌ر منداڵێك پاسی هه‌ڵبژارده‌كه‌ی ده‌وه‌ستێنێت\nڤیدیۆ: گۆڵێكی كریستیانۆ رۆناڵدۆ به جوانترین گۆڵی وه‌رزی رابردووی یۆڤێنتۆس هه‌ڵبژێردرا\nته‌واو، ئه‌م هه‌فته‌یه راهێنه‌ری یۆڤێنتۆس یه‌كلا ده‌بێته‌وه


ئه‌گه‌ر بمانه‌وێت قسه له‌سه‌ر سیستمێك یان سه‌رچاوه‌ی چاره‌سه‌ری بابه‌تێك بكه‌ین، پێویسته سه‌ره‌تا دیباجه‌یه‌ك له‌سه‌ر ئه‌و دۆخ و هه‌لومه‌رجه‌ی بابه‌ته‌كه‌ی لێ دروست بووه باس بكه‌ین، لێره‌وه ده‌چینه ناو ده‌روازه‌ی دنیابینییه‌ك كه ئه‌ویش ئه‌وه‌یه ئێمه بزانین ئایا خراپیی دۆخی ئابووری ناوچه‌ییه یان كێشه‌ی سیستمی ئابووریی هه‌یه؟؛ له‌باری گشتیدا سه‌یر بكه‌ین، ده‌بینین دۆخی ئابووریی دنیا به‌گشتی و به‌تایبه‌ت كوردستان ئێسته به‌ته‌نیشت چه‌ندان گرفت و سه‌ركێشیدا تێده‌په‌ڕێت و له‌زۆر شوێنیشدا چه‌قی به‌ستووه، ئێمه وه‌ك هه‌رێمی كوردستان كه له ڕووی جیۆگرافیایه‌كی داسه‌پێنراو له چوارچێوه‌ی وڵاتی عێراقدا به‌شێوه‌یه‌كی فیدراڵی حوكمڕانی پێڕه‌و ده‌كه‌ین، به‌و شێوه‌یه‌ی كه له ده‌ستووردا هاتووه، كه‌واته له بابه‌تی سیستمی ئابووریشدا هاوبه‌شی له پێڕه‌وكردنی سیاسه‌تی ئابووریی وڵات دروست ده‌بێت، به‌گشتی لێره‌دا مه‌به‌ستمه ڕووناكی بخه‌مه سه‌ر سیستمی ئابووریمان و له‌و ڕووه‌وه باس له سه‌رچاوه‌ی كێشه‌ی ئابووریمان بكه‌م.\nدیاره له ساڵانی حه‌فتاكان به دواوه تا ساڵی 2003 واته دوای ڕووخانی ڕژێم له عێراق، سیستمی ئابووریی وڵات زیاتر سیستمێكی هاوبه‌ش بوو نه‌ك به دیوه دیكتاتۆرییه‌كه‌ی له ڕووی سیاسییه‌وه، به‌ڵكو وه‌ك سیستم باس ده‌كه‌م، له‌وه به‌دواوه عێراق و كوردستان چوونه دۆخێكی تری ئابووری كه ده‌كرێت لێره‌دا وه‌ك سیستمی ئابووری باس له دۆخی ئابووریمان بكه‌ین.\nسه‌رهه‌ڵدانی دۆخی ئابووریی تازه له هه‌رێمی كوردستان بۆ وڵاتێك كه ڕووبه‌ڕووی چه‌ندان كاره‌ساتی جینۆساید و قڕكردن بووبێته‌وه، بێگومان شتێكی نوێ بوو، ئه‌م گۆڕانكارییه دواتر خۆی له پێڕه‌وكردنی سیستمی سه‌رمایه‌داریدا بینییه‌وه كه ته‌واوی جومگه ئابوورییه‌كانی هه‌رێمی كوردستانی گرته‌وه، پێش ورده‌كاریی باشی و خراپی سیستمی هاوبه‌ش و سیستمی سه‌رمایه‌داری، پێم گرنگه سه‌رنجی خوێنه‌ر بۆ ناساندنێكی هه‌ردوو سیستمه‌كه ڕابكێشم و پاشان به‌راوردكارییه‌ك له نێوان هه‌ردوو سیستمه‌كه‌دا بخه‌ینه ڕوو.\nبریتییه له پێڕه‌وكردنی سیستمێكی سۆسیالیستی ئابووری له وڵاتدا كه تێیدا هۆكاره‌كانی به‌رهه‌مهێنان له‌پێناو كۆمه‌ڵگه‌یه و ئامانج لێی سوودگه‌یاندنه به تاكه‌كانی كۆمه‌ڵگه، هه‌روه‌ها داهات و سامان به دادپه‌روه‌ری دابه‌ش ده‌كرێت كه ئه‌مه‌ش ده‌بێته هۆی نه‌هێشتنی چه‌وسانه‌وه و حكوومه‌ت سه‌رجه‌م كاره‌كان له چوارچێوه‌ی كاری خۆیدا ڕێك ده‌خات و به‌بێ جیاوازیكردن ده‌یخاته خزمه‌ت كۆمه‌ڵگه.\nبریتییه له سیستمێكی ئابووریی ئازاد، واته تاك ئازاد ده‌بێت له هه‌ڵبژاردنی موڵكداریه‌تی تایبه‌ت كه پاڵنه‌ری سه‌ره‌كی بریتییه له قازانج و له ڕێی میكانیزمی نرخه‌وه چالاكییه‌كانی بازاڕ ڕێكده‌خرێت، واته ئه‌گه‌ر خواست و ئاره‌زوو له‌سه‌ر كاڵایه‌ك هه‌بوو، نرخ به‌رز ده‌بێته‌وه و به پێچه‌وانه‌شه‌وه.\nبه‌راوردێك له نێوان هه‌ردوو سیستمی هاوبه‌ش و سه‌رمایه‌داری:\nله سیستمی هاوبه‌شدا واته سۆشیالیستیدا حكوومه‌ت خاوه‌نی سه‌رجه‌م موڵكه‌كانی وڵاته به ماڵه‌كانی خۆشمانه‌وه، به زه‌ویوزار و سه‌رجه‌م سه‌رچاوه‌كانی داهات له كشتوكاڵ و وزه و نه‌وت و به‌رهه‌مهێنانه‌وه كه بۆ خزمه‌تی خه‌ڵك به‌كاریان ده‌هێنێ، واته سه‌رپه‌رشتیكردنی سه‌رجه‌م پڕۆژه و كاره‌كانی له ڕێی داوده‌زگاكانی حكوومه‌ت خۆیه‌وه نه‌ك لایه‌نی دووه‌م، ڕوونتر له‌م سیستمه‌دا هیچ كه‌س بۆی نییه كۆمپانیا دروست بكات، واته كه‌رتی تایبه‌ت بوونی نییه و كاری سه‌ربه‌خۆكاری نییه، حكوومه‌ت خۆی كۆمپانیای خۆراك و ده‌رمان و كشتوكاڵكاری داده‌نێت، بۆ ئه‌وه‌ی ڕاسته‌وخۆ خۆی به‌رهه‌م بگه‌یه‌نێته ده‌ستی به‌كاربه‌ر واته هاووڵاتییان، بێ ئه‌وه‌ی كۆمپانیایه‌ك یان بازرگانێك قازانجی تێدا بكات، له‌م سیستمه‌دا كه‌س ناتوانێت نرخ له‌سه‌ر كه‌لوپه‌لی ناوخۆ یان ده‌ره‌وه دیاری بكات، نرخه‌كان ڕاسته‌وخۆ له‌لایه‌ن حكوومه‌ته‌وه دیاری ده‌كرێت و هه‌روه‌ها له‌م سیستمه‌دا حكوومه‌ت هه‌ر خۆی چاودێریی بازاڕ ده‌كات و ئه‌وانه‌ی نرخ له‌سه‌ر خه‌ڵك زیاد بكه‌ن سزایان ده‌دات.\nلایه‌نێكی تری بریتییه له نه‌هێشتنی قۆرخكاریی داهات، چۆن له‌م سیستمه‌دا سه‌رجه‌م چینه‌كانی كومه‌ڵگه ده‌بێت له ئاستی ژیاندا له یه‌كسانیدا نزیك بن له‌یه‌كه‌وه، واته سیستمه‌كه ڕێ به ده‌وڵه‌مه‌ندبوونی چینێك به‌سه‌ر چینێكی تردا نادات، بۆیه كه‌س ناتوانێت كۆمپانیا و كارگه دروست بكات و پێی ده‌وڵه‌مه‌ند بێت، ئه‌وه ته‌نیا كاری حكوومه‌ته دروستیان بكات و خه‌ڵك بێ جیاوازی كاریان تێدا ده‌كات، داهاتی ئه‌و كارگانه‌ش بۆ حكوومه‌ت ده‌بن كه دواجار دیسان ده‌گه‌ڕێنه‌وه بۆ خه‌ڵك، هه‌روه‌ها له‌م سیستمه‌دا ڕێژه‌ی موچه‌خۆری حكوومه‌ت زۆر كه‌م ده‌بێت، له‌به‌رئه‌وه‌ی حكوومه‌ت زۆرترین كارگه‌ی به‌رهه‌مهێنان دروست ده‌كات كه خه‌ڵك به داهاتێكی باشتر ئیشی تێدا ده‌كه‌ن و هه‌رخۆشی سه‌رپه‌رشتیی ده‌كات، چونكه داهاته‌كه‌ی ده‌گه‌ڕێته‌وه بۆ حكوومه‌ت كه دواجار داهاتی حكوومه‌ت زیاد ده‌كات و هاووڵاتی تێیدا سوودمه‌ند ده‌بێت، به‌گشتی له سیستمی سۆسیالێتیدا حكوومه‌ت بۆ دابینكردنی ژیانێكی یه‌كسان سامانی وڵات ده‌خاته خزمه‌ت هاووڵاتییانی، ڕوونتر بڵێین حكوومه‌ت زه‌وی و داهاتی ده‌گێڕێته‌وه لای خۆی و ڕێ به قۆرخكاری نادات، واته داهاتی خه‌ڵك بۆ خه‌ڵك.\nسووده‌كانی سیستمی هاوبه‌ش چین؟\nبه‌گشتی ڕێژه‌ی بێكاری كه‌م ده‌بێته‌وه چینی مووچه‌خۆران ده‌توانن كار له كارگه‌كان نه‌كه‌ن، چونكه حكوومه‌ت شوێنی نیشته‌جێ و زۆر خزمه‌تگوزاریی بانكییان بۆ دابین ده‌كات، له به‌رانبه‌ردا ئه‌وانه‌ی مووچه‌خۆر نین له ڕێی سیستمی دڵنیایی گوزه‌رانیان پارێزراوه، پاش ئه‌و خزمه‌ته‌ی له كارگه‌كان ده‌یكه‌ن، له كۆتادا حكوومه‌ت خانه‌نشینیان ده‌كات.\nسوودێكی تری ئه‌م سیستمه، حكوومه‌ت له‌كاتی خۆیدا خۆراكی مانگانه ده‌داته هاووڵاتییه‌كانی، چونكه له ڕێی یه‌ك كۆمپانیای خۆراكه‌وه خۆی سه‌رپه‌رشتیی ئه‌م كه‌رته ده‌كات، هه‌روه‌ها ده‌رفه‌تی خوێندن جیاوازی تێدا ناكرێت، له ڕووی ته‌ندروستییه‌وه هیچ پزیشكێك بۆی نییه كلینیك بكاته‌وه و نۆرینگه دابنێت، ده‌بێت ئه‌و خزمه‌ته‌ی ده‌یكات له‌ناو نه‌خۆشخانه‌دا بێت، له‌م سیستمه‌دا وه‌ك پێشتر باسم كرد چاودێریكردن هۆكاری باش به‌ڕێوه‌چوونی كاره‌كانی حكوومه‌ته، بێ حكوومه‌تێكی دیكتاتۆری باشترین بژارده‌یه بۆ چاره‌سه‌ری ته‌نگژه‌ی ئابووریی، چۆن و بۆ؟ با باس له سیستمی سه‌رمایه‌داری بكه‌ین پاشان وه‌ڵامه‌كه‌مان ده‌ست ده‌كه‌وێت.\nله سیستمی سه‌رمایه‌داریدا:\nبازاڕ ئازاد ده‌بێت، واته هه‌موو كه‌س بۆی هه‌یه سه‌ربه‌خۆ چالاكیی ئابووری بكات و كۆمپانیای جیاواز دابمه‌زرێنێت و مۆڵه‌ت بۆ پڕۆژه‌كانی وه‌ربگرێت، مه‌به‌ستی سه‌ره‌كیش قازانجی كه‌سییه پاشان كومه‌ڵگه، وردتر سیستمی سه‌رمایه‌داری ڕوون ده‌كه‌ینه‌وه، له‌م سیستمه‌یاندا تاكه‌كانی كۆمه‌ڵگه ده‌بنه خاوه‌ن كارگه‌كان و خه‌ڵكی تر له بنده‌ستیان به‌و نرخه‌ی خاوه‌ن كارگه دیاریی ده‌كات كار ده‌كه‌ن نه‌ك حكوومه‌ت، هه‌روه‌ها كه‌رتی تایبه‌ت ڕۆڵی یه‌كه‌م و كۆتا ده‌گێڕێت له دیاریكردنی دۆخی بازاڕ واته بازرگانه‌كان ئازادانه كاڵای ده‌ره‌وه ده‌هێنن، به‌مه‌ش به‌روبوومی ناوخۆ نرخی كه‌م ده‌بێته‌وه و كه‌رتی كشتوكاڵی وڵات تووشی داڕووخان ده‌بێت.\nسامانی ئاژه‌ڵ زیانێكی زۆری پێ ده‌گات، چونكه به‌رهه‌مه‌كانی گۆشت و شیره‌مه‌نی له ده‌ره‌وه هاورده ده‌كرێت، له‌لایه‌كی تره‌وه سیستمی سه‌رمایه‌داری ڕێخۆشكه‌ره بۆ ئه‌وه‌ی جیاوازیی چینایه‌تی دروست بكات، واته به‌شێكی هاووڵاتییان له ژیانێكی گوزه‌رانی مامناوه‌ند سه‌رهێڵی هه‌ژاری ده‌ژین، چینێكیش زۆر زیاد له‌وه‌ی بیه‌وێ ده‌وڵه‌مه‌ند ده‌بێت، به‌مه‌ش هه‌ندێك ده‌بنه قوربانی هه‌ندێكی تر.\nچونكه بازرگانه‌كان ئه‌م كه‌رته‌ی ته‌ندروستی به‌ڕێوه ده‌به‌ن، حكوومه‌ت كه‌متر توانای چاودێریی به‌سه‌ریاندا هه‌یه، به‌وه‌ش كه‌رتی ته‌ندروستی هه‌ندێك جار ڕووبه‌ڕووی كاره‌سات ده‌بێته‌وه، خه‌ڵكی به‌هۆی هاورده‌كردنی ده‌رمانی ماوه‌به‌سه‌رچوو یان نه‌شیاو تووشی گیان له‌ده‌ستدان ده‌بن، هه‌روه‌ها خزمه‌تكردن له نه‌خۆشخانه‌كان كه‌م ده‌بێته‌وه و ده‌رمانه پێویسته‌كان له ده‌ره‌وه‌ی نه‌خۆشخانه‌كان ده‌ست ده‌كه‌ون كه ئه‌وه‌ش مه‌ترسیداره، چونكه خه‌ڵك توانای كڕینی هه‌ندێك له‌و ده‌رمانانه‌یان نییه چونكه نرخه‌كانیان زۆره، له كه‌رتی ئاوه‌دانیشدا حكوومه‌ت پڕۆژه‌كانی ده‌داته به‌ڵێنده‌ره‌كان كه ئه‌وانیش له‌پێناو قازانجێكی باشتر هه‌ندێكیان به كوالێتیی خراپ كاره‌كان ته‌واو ده‌كه‌ن یان له‌كاتی خۆیدا پڕۆژه‌كان ته‌واو ناكه‌ن، كه‌رتی خوێندنیش ده‌بێته كه‌رتی تایبه‌ت، واته تا پاره‌ی زیاتر بدرێت باشتر شوێنی خوێندنت فه‌راهه‌م ده‌بێت كه ئه‌مه بۆ هه‌ژاران سه‌ختتره، ئه‌مانه و چه‌ندان گرفتی تر سیستمی سه‌رمایه‌داری ده‌یهێنێته ئاراوه، چونكه قازانج ئامانجی سه‌ره‌كیی كاری وه‌به‌رهێنانه له‌م سیستمه‌دا.\nبۆ نموونه هیچ لۆجیك نییه سه‌رمایه‌دارێك له وه‌زاره‌تێكی حكوومه‌ت ده‌وڵه‌مه‌نتر بێت، ئه‌مه له كاتێكدا به‌هۆی مۆڵه‌تێكی وه‌زاره‌ته‌كه‌وه بووه‌ته سه‌رمایه‌دار، له‌كاتێكدا حكوومه‌ت داوای هاوكاریی دارایشی لێ بكات به‌قه‌رز ده‌یداتێ، له‌كاتێكدا به‌هۆی زه‌وی و ئاوی حكوومه‌ته‌وه بووه‌ته سه‌رمایه‌دار.\nله سیستمی ئابووریدا پێویسته باج هه‌بێت، چونكه زۆربه‌ی كۆمپانیاكان و كارگه گه‌وره‌كان به‌هۆی حكوومه‌ته‌وه ده‌رفه‌تی زیادبوونی سه‌رمایه‌كانیان بۆ ڕه‌خساوه، هه‌ر له وه‌رگرتنی زه‌وی بۆ پڕۆژه‌كانیان تا ده‌گاته گه‌یاندنی خزمه‌تگوزاریی حكوومی بۆ پڕۆژه‌كانیان، بۆیه پێویسته باج بده‌ن؛ به‌ڵام ده‌بینین زۆربه‌یان باج ناده‌ن، بۆ نموونه له وه‌زاره‌تی بازرگانی نزیكه‌ی 29 هه‌زار كۆمپانیا له هه‌رێمی كوردستان تۆمار كراون و كار ده‌كه‌ن، به‌ڵام ته‌نیا 10 هه‌زار كۆمپانیا باجیان داوه، له‌كاتێدا 19 هه‌زاریان باجیان نه‌داوه یان خۆیان له باجدان دزیوه‌ته‌وه، كۆمپانیاش هه‌یه هێشتا خۆی لای حكوومه‌ت تۆمار نه‌كردووه یان خۆی خستووه‌ته به‌ر یاسای وه‌به‌رهێنانی ساڵی 2006 كه پڕۆژه‌كانی وه‌ربه‌هێنانی بۆ ماوه‌ی 10 ساڵ له باج به‌خشیوه یان ئه‌و بازرگان و كۆمپانیایانه‌ی مۆڵه‌تیان بۆ هاورده‌كردن بۆ ئه‌و بڕه‌ی بۆیان دیاریكراوه وه‌رگرتووه، كه‌چی زیاد له‌و بڕه هاورده ده‌كه‌ن و له بازاڕدا به نرخی جۆراوجۆر ده‌یفرۆشنه‌وه كه ئه‌مه‌ش كاریگه‌ری ده‌كاته سه‌ر بازاڕ و دۆخی هاووڵاتییان به‌تایبه‌تی، داهاتی حكوومه‌تیش كه‌م ده‌بێته‌وه، ئه‌مه بۆ زۆر بواری تر ده‌شێت كه لێوه‌ی تیشكی بخه‌ینه سه‌ر، بۆیه لێره‌دا بۆمان ده‌رده‌كه‌وێت له سیستمی سه‌رمایه‌داریدا كه‌رتی تایبه‌ت غه‌در له حكوومه‌ت و هاووڵاتییانیش ده‌كات، چونكه به سه‌ربه‌خۆیی جموجووڵ به‌بازاڕ ده‌كه‌ن و نرخ ده‌گۆڕن و كاڵا و كه‌لوپه‌لی خراپ هاورده ده‌كه‌ن كه دواتر خه‌ڵك تێیدا مافه‌كانی پێشێل ده‌بێت.\nحكوومه‌ت له‌م دۆخه‌دا چی بكات؟\nئه‌وه‌ی جێی دڵخۆشیی خه‌ڵكه، ئێسته حكوومه‌تی هه‌رێمی كوردستان له‌ڕێی پڕۆژه‌ی چاكسازی كه له په‌رله‌مان متمانه‌ی پێ دراوه، هه‌ستاوه به چاكسازیكردن له سه‌رجه‌م سێكته‌ره‌كان، به‌تایبه‌ت دۆخی ئابووری كه بێگومان ئه‌نجامی دڵخۆشكه‌ری بۆ خه‌ڵك ده‌بێت، چونكه چاكسازییه‌كه بۆ به‌ره‌ی خه‌ڵكه و كوردستانیانیش پشتیوانیی لێ ده‌كه‌ن.\nله‌گه‌ڵ ئه‌مه‌دا حكوومه‌ت پێویسته كه‌رتی گه‌شتیاری، كشتوكاڵی، ته‌ندروستی، خوێندن، ئاوه‌دانی، سه‌رمایه‌ی كۆمپانیاكان، خاوه‌ندارێتیی كۆمپانیاكان، پڕۆژه‌كانی وه‌به‌رهێنان و سامانی وڵات به‌گشتی له چنگی تاكی قۆرخكار ده‌ربهێنێت و بیخاته‌وه سه‌ر داهاتی حكوومه‌ت، بۆ ئه‌وه‌ی بخرێته‌وه خزمه‌ت خه‌ڵك، ئه‌مه‌ش چۆن ده‌كرێت؟ به گۆڕینی سیستمی ئابووریمان.\nڕاسته كاره‌كه سه‌ختیی تێده‌كه‌وێت، به‌ڵام چاره‌سه‌ر ئه‌وه‌یه یان سیستمی سه‌رمایه‌داری بگۆڕین بۆ سۆسیالیستی، یانیش له نێوان ئه‌و دوو سیستمه‌دا به سوودبینین له بڕگه‌كانیان، سیستمێكی هاوبه‌شی گونجاو دروست بكرێت، ئه‌وكات ڕاسته‌وخۆ په‌رله‌مان ئه‌و یاسایانه په‌سه‌ند ده‌كات كه له‌گه‌ڵ سیستمه‌كه‌دا یه‌ك ده‌گرێته‌وه بۆ باشتركردنی دۆخی خه‌ڵك، به‌مه‌ش ڕێیه‌كی سه‌ره‌كیی باش له گۆڕین و باشتركردنی چاره‌سه‌ری دۆخی ئابووریمان بۆ كوردستانێكی به‌هێز و ئاوه‌دان ده‌گرینه‌به‌ر.


نیگەرانی کەسێکی خزمی خۆمم | Suomen Mielenterveysseura\nقسەوباس لەسەر خۆکۆشتن بەزۆری قورس‌و ڕاچلەکێنەرانەیە و تەنانەت زەحمەتە مامەڵەی ئاشکرای لەگەڵدا بکریت. هەروەها گوێگرتنیش لێی لەوانەیە هەندێ جار مروڤ تووشی دڵتەنگی بکات. ئەگەر کەسێكی نزیکت بۆی باس کردیت کە بیر لە خۆکوشتن دەکاتەوە ویان نەخشەی بۆ دەکێشێ، لە هەر حاڵدا زۆر گرنگە هەمیشە گوێبیستی بیت‌و دەرفەتی بۆ بکەیتەوە وبەئارامی قسەوباسی لەگەڵدا بکەیت.\nپێی بڵێ، کە دەکرێت واز بهێنێ لە بیرکردنەوە لە خۆکوشتن‌و تەنانەت چارەسەری کاریگەرانە بۆ دڵتەنگی زۆر قورسیش دەتوانرێت بەدەست بێت. باسی دەرفەتی یارمەتی بەدەستهێنانی بۆ بکەو لەگەڵیشیدا بچۆ بۆ نزیکترین مەڵبەندی تەندروستی یان نەخۆشخانەی ئێشکگر. هانی ئەو کەسەت بدە تا بۆ بەدەستهێنانی یارمەتی بۆ خۆی بگەرێ‌و لەوەش تێبگات کە بەڕاستی دەرفەتی ئەوانە هەمووی هەیە.\nگوێ بکرە، بزانە کەسە نزیکەکەت دەیەوێ چی بڵێ.\nبارەکە هەڵسەنگێنەو هەوڵ بدە کەسەکەت ئەگەر پێویست بکات بە خێرایی پەنا بۆ ئێشکگری دەروونناسی ویان مەڵبەندی تەندروستی شوینی ژیانی خۆی ببات.\nکەسەکەت هان بدەو دڵنیای بکە کە باوەڕبکات بەوەی دەتوانێ واز لە بیری زیان گەیاندن بە خۆی بهێنێ‌و چارەسەری کاریگەرانەش بۆ زیان گەیاندن بە خۆ هەیە.\nئاگات لە تاقەت‌و توانای خۆیشت بێ. سەرەڕای کەسە نزیکەکەت تۆش دەتوانیت بۆ نموونە بۆ تەلەفونی قەیران تەلەفون بکەیت.\nسەبارەت بە چەند بابەتی زیانگەیاندن بە خۆ بخوێنەرەوە


د.جوتیار عادل: له‌گه‌ڵ ئێران ڕێككه‌وتوین ڕێكخستنه‌وه‌ی جوڵه‌ی بازرگانی به‌جۆرێك بێت ته‌ندروستی هاوڵاتی بپارێزرێت\nد.جوتیار عادل وتەبێژی فەرمی حکومەتی هەرێمی کوردستان باس لەڕێکارەکانی حکومەتی هەرێمی کوردستان دەکات بۆ ڕوبەڕوبونەوەی بڵاوبونەوەی ڤایرەسی کۆرۆنا لە هەرێمی کوردستان.\n"ڕێكاره‌كانی حكومه‌تی هه‌رێم بۆ ڕوبه‌ڕوبونه‌وه‌ی كۆرۆنا "\nلەسەرەتای وتووێژەکەدا وتەبێژی فەرمی حکومەتی هەرێمی کوردستان دەڵێت" ئێمە لەسەرەتای بڵاوبونەوەی ڤایرەسی کۆرۆنا چەندین ڕێکارمان گرتەبەر لەوانە مەسەلەی ڕێکخستنەوەی سنورەکان و مامەڵەی بازرگانی لەگەڵ ئێران و تورکیا بەجۆرێک کە کاریگەری دروست نەکات لەسەر ژیانی ڕۆژانەی خەڵک وە لەهەمانکاتدا چەند دەوڵەتێک کە ڕایانگەیاند توشی ڤایرەسەکە بوون ڕێگەمان نەداوە هاوڵاتیانی ئەو وڵاتانە سەردانی هەرێم بکەن، وە بڵاوکردنەوەی ڕێنمایی پزیشکی و دروستکردنی کەرەنتینە بۆ ئەو هاوڵاتیانەی لە ئێران گەڕابونەوە پاشان ئەنجامدانی پشکنین بۆیان لەدوای تەواوبونی ماوەی پزیشکی، وە چەندین ڕێنمایی دەرچون بۆ چاودێری کردنی سنورەکانی نێوان ئێمە و ئێران وە ئێمە و عیراق تا بتوانین ڕێگری لەو خەڵکە بکەین کە هەڵگری ڤایرۆسەکەن ئێمە پشکنینیان بۆ دەکەین و دواتر ڕێگەدەدەین بێنەوە ناو هەرێمی کوردستان، پاشان داخستنی خوێندنگا و قوتابخانەکان، وە پاشان وەک حکومەت هەر ڕێکارێک کە لەخزمەتی ئاسایشی هاوڵاتیاندایە دەیگرینەبەر."\n"ئەوانەی به‌قاچاغ له‌ئێران گه‌ڕاونه‌ته‌وه هەموو ناو و ژمارە تیلفۆن و ئەدرەسیان لای ئێمە هەیە، ئێمە هەموویان دەگرین و دەیانبەینە کەرەنتینە "\nد.جوتیار عادل جەختیکردەوە" کاری لە پێشینەی حکومەتی هەرێم تەندروستی هاوڵاتیانە ئێمە نامانەوێت کارێک بکەین کە زیانەکەی بەر ئاسایشی تەندروستی هەرێمی کوردستان بکەوێت، بۆیە هاتنەوەی هاوڵاتیانی هەرێم لە ئێرانەوە دەبێت پێش وەختە باش پشکنینیان بۆ بکرێت و بنێردرێنە کەرەنتینە، وە لەگەڵ ئێران ڕێککەوتوین کە ئەم جۆرە جموجؤلەمان بەشێوازێک ڕێکخستووە کە زیان بە ئێمە نەکەوێت لەڕووی سەلامەتی وتەندروستیەوە وە زیان لە ئێران نەکەوێت لەڕووی بازرگانیەوە، وە هەروەها هەموو ئەو کەسانەی کە بەقاچاغ دێن ئەوانە هەموو ناو و ژمارە تیلفۆن و ئەدرەسیان لای ئێمە هەیە، ئێمە هەموویان دەگرین و دەیانبەینە کەرەنتینە بۆ پشکنین و چاودێری کردنی تەندروستی دڵنیابوون لەو بابەتە، وە ژمارەیەکی زۆر لەو هاوڵاتیانەش براون بۆ کەرەنتینە وە ئێمە داوا دەکەین کە خۆیان ڕادەستی ئەو کەرەنتینانە بکەن چونکە ئەوانە بەتەنها مەترسی لەسەر خۆیان نیە بەڵکو مەترسیان بۆسەر خێزان و دەوروبەریشیان هەیە."\n"کاری لە پێشینەمان دابین کردنی موچەی فەرمانبەرانە، وە بێگومان بودجەیەکی پێویستیش هەیە بۆ ڕوبەڕوبونەوەی نەخۆشی کۆرۆنا "\nسەبارەت بەوەی ئایا حکومەتی هەرێم بودجەی پێویستی لەبەردەستە بۆ ڕوبەڕوبونەوەی کۆرۆنا؟\nد.جوتیار عادل وتی" ئێمە وەک حکومەتی هەرێم کاری لە پێشینەمان دابین کردنی موچەی فەرمانبەرانە، وە بێگومان بودجەیەکی پێویستیش هەیە بۆ ڕوبەڕوبونەوەی نەخۆشی کۆرۆنا، وە داواشمان لە ڕێکخراوی تەندروستی جیهانی کردووە کە هاوکارمان بن، وە چین بەناردنی 200 هەزار کەمامە هاوکاری کردوین هەروەها ئەردەنیش، جگە لەوەی لەداهاتوودا چەند وڵاتێکی تر هاوکارمان دەبن."\nهەروەها ئەوەشی وت" لیژنەیەکی باڵای ڕوبەڕوبونەوەی کۆرۆنا-مان هەیە بۆ هەر پێشهاتێک کۆبونەوەی پێش وەختە ئەنجام دەدەین پاشان کۆمەڵێک بڕیار بۆ بەرژەوەندی هاوڵاتیانی کوردستان دەردەکەین."\nدەربارەی ئه‌وەی بەنیازن دەوامی فەرمانگەکان ڕابگرن لەهەرێم هاوشێوەی ڕاگرتنی دەوامی قوتابخانە و خوێندنگاکان؟وتەبێژی فەرمی حکومەتی هەرێمی کوردستان دەڵێت" هەتا ئێستا دەوام بەردەوامە و فەرمانبەران دەوامی خۆیان دەکەن، ئێمە بەپێی ئەو پێشهاتانەی دێنە پێش بڕیار دەدەین، بەڵام هەندێک فەرمانگەی وەک ڕەگەزنامە و هاتوچۆ و ناسنامە و نشینگە قەرەباڵغی دروست دەکەن بۆیە داوامان کردوو هاوڵاتیان سەردانی ئەو فەرمانگانە نەکەن لەم کاتەدا."\nڕونیشیکردەوە" کەمکردنەوەی دەوام بۆ کاتژمێر 1ی پاش نیوەڕۆ بۆ ئەوەیە کەخەڵک سەردان کەمبکاتەوە ئەگەر بۆ کاری زۆر پێویست نەبێت سەردانی فەرمانگەکان نەکات و قەرەباڵغی دروست نەکات بێگومان ئەمە کاریگەری دەبێت و کاری خۆی دەکات."\n"شەهادەی" زۆر لەنوێنەرانی وڵاتانە کە پێمان دەڵێن ئێوە وەک هەرێم زۆر ڕی و شوێنی باشتان گرتۆتەبەر ئێمە زۆر هەنگاو لەپێش بەغدادین لەم ڕوەوە."\nد.جوتیار عادل ئەوەشی وت" پێداویستیەکانی ڕوبەڕوبونەوەی کۆرۆنا تا ڕادەیەک لەبەردەستە وە حکومەت هەموو پێداویستیەکانی بە پێی "ئەولەویەت" دابین کردووە، وە دڵنیای خەڵکی هەرێمی کوردستان دەکەینه‌وه کە هەموو ڕێکارە پێویستیەکان گیراوەتەبەر وە کەرەستەی پێویست ئامادەیە، وە ئێمە لەو وڵاتانەین کە هەموو ڕێکارەکانمان بە زویی و پێش وەختەگرتەبەر هەر بەنزیکبونەوەی ئەو نەخۆشیە لەهەرێم ئەمە "شەهادەی" زۆر لەنوێنەرانی وڵاتانە کە پێمان دەڵێن ئێوە وەک هەرێم زۆر ڕی و شوێنی باشتان گرتۆتەبەر ئێمە زۆر هەنگاو لەپێش بەغدادین لەم ڕوەوە."\nوتەبێژی حکومەتی هەرێمی کوردستان ئاماژەی بە ئاستەنگەکان کرد و وتی" سنورێکی فراوانمان لەگەڵ ئێران و عیراق و تورکیا هەیە بۆیە لەڕێگەی ئێوەوە داوا لەخەڵک دەکەین پابەندی ڕێنماییە تەندروستیەکان بن وە ئەوانەی بەقاچاغ دێنەوە دەبێت بزانن نەک هەرخۆیان کەسوکار و خەڵکی تر دەخەنە مەترسی بۆیە داوایان لێدەکەین بەپێی ڕێنماییەکانی حکومەت مامەڵە بکەن وە خەڵک دڵنیا دەکەمەوە حکومەت تا ئێستا بەباشترین شێوە مامەڵەی کردووە."\nده‌قی وتووێژه‌كه‌ی ژیار محه‌مه‌د له‌گه‌ڵ د.جوتیار عادل Mar 9/020


بوونی ده‌نووکی به‌ڵنده‌کان بێ ددان له‌وانیه یارمه‌تی دابن بۆ مانه‌وه و له‌ناونه‌چوون.\nزاناکانی گه‌ردوون بۆیه‌که‌م جار به‌ردێک له‌ئاسمان له‌جۆری کلکداره‌کان ده‌دۆزنه‌وه.\nتوێژینه‌وه‌یه‌که‌ی نویی ده‌رده‌خات دوای به‌رکه‌وتنی به‌ردێکی گه‌وره به‌زه‌ویدا گۆڕانکاری گه‌وره له‌که‌ش و هه‌وادا ڕویداوه و بۆته هۆکاری له‌ناوچوونی دایناسۆره‌کان.\nوه‌ک له‌گۆڤاری Current Biology بڵاوکراوه‌ته‌وه، توێژه‌ره‌وان ده‌ڵێن به‌رکه‌وتنی به‌ردێکی گه‌وره به‌زه‌وه‌یدا هۆکاربوه بۆ خێراکردنی له‌ناوچوونی خشۆکه زه‌به‌لاحه‌کان، به‌ڵام باڵنده‌کان و دایناسوڕەکان ئه‌وانه‌ی ده‌نووکیان هه‌بوه و ددانیان نه‌بوه توانیویانه به‌رده‌وامی به‌جۆری خۆیان له‌ژیاندا بده‌ن، له‌به‌ر ئه‌وه‌ی توانایان هه‌بوه تۆو و دانه‌وێڵه و جۆره‌ها خورادنی‌دیکه بخۆن، به‌ڵام ددانداره‌کانی هاوشێوه‌ی گۆشتخۆره‌کان بوون زووتر له‌ناوچون.\nدێریک لارسن زانای سرووشتیکان له‌مۆزه‌خانه‌ی دایناسۆرات له‌که‌نه‌دا و یه‌کێک له‌توێژه‌ره‌وکان ئاماژه بەوە دەکات دایناسۆره بچووکه‌کان وه‌ک باڵنده‌کانی سه‌رده‌می کریته‌یشس Cretaceous ئه‌وانه‌ی له‌باڵنده‌ی ئه‌م سه‌رده‌مه‌وه نزیکن، دانه‌وێڵەیان خواردوه و پێویستیان به‌دان نه‌بوه به‌رده‌وامیان به‌بوونیان داوه. ده‌شڵێت ئه‌وانه‌ی ددانیان هه‌بوه و گه‌ڵایان خواردوه له‌ئاکامی ئه‌و ڕووداوه و نه‌مانی ڕوه‌که گه‌ڵاداره‌کان له‌ناوچون.\nگۆڤای Science Advances بڵاویکرده‌وه زاناکانی گه‌ردوونناسی به‌ردێک له‌واڵایی ده‌دۆزنه‌وه جۆری کلکداره‌کا‌نه به‌ڵام کلکه‌که‌ی نه‌ماوه.\nئه‌م به‌رده ناونراوه به Manx وه‌ک جۆری پشیله بێ کلکه‌کان و زاناکان به‌هیوان به‌ڵگه به‌خاته به‌رده‌ست و وه‌ڵامی ئه‌وپرسیارانه بداته‌وه له‌سه‌ر بێکهاتن و په‌ره‌سه‌ندنی کۆمه‌ڵه‌ی خۆر هه‌ن.\nئه‌وه‌ی زانراوه کلکداره‌کان له‌به‌رد و به‌سته‌ڵه‌که بێکدین و له‌که‌ناری کۆمه‌ڵه‌ی خۆرن، زاناکان هه‌وڵه‌ده‌ن ژماره‌ی ئه‌م جۆره کلکداره به‌ردانه بدۆزنه‌وه و چه‌ند له‌کۆمه‌ڵه‌ی خۆردا هه‌یه، که ئه‌گه‌ری هه‌یه یارمه‌تی بدات له‌یه‌کلاکردنه‌وه‌ی ئه‌و مشتوومڕه‌ی له‌سه‌ر جێگیربوونی ئیستای کۆمه‌ڵه‌ی خۆر که به‌م شێوه‌یه هه‌یه.\nئه‌م به‌رده له‌ساڵی 2014 له‌ڕێگای تلسکۆبی پانورامی و سیسته‌مه‌ی رۆماڵ کردن به‌دیکراوه، تۆڕی ئه‌م جۆره تلسکۆبانه له‌واڵایدا له‌کاتی شه‌ودا بۆ چاودێری کلکدار و هه‌ساره خێراکانی ئاسمان ده‌سووڕینه‌وه.\nخاتوو کارین میش له‌زانکۆی گه‌ردوون له‌هاوایی و به‌شدار له توێژینه‌وه‌که له‌مباریه‌وه ده‌ڵێت دۆزینه‌وه‌ی کلکداری جۆری مانکس و زانینی زانیاری له‌سه‌ری له‌وانیه یارمه‌تی زاناکان بدات به‌رنامه‌ی کۆمپیوته‌ر ده‌وڵمه‌ندکه‌ن و جوڵه‌ی به‌رد و کۆمه‌ڵه‌ی خۆر له‌واڵاییدا روونترکاته‌وه.\nکۆکتێلێکی کیماوی خانه‌کانی پێست ده‌گۆڕێت بۆ وه‌ک خانه‌ی دڵ.\nزۆر ده‌مێکه زاناکان به‌توانای گیانداره‌کانی له‌ئاو و وشکایدا ده‌ژین سه‌رسامن، وه‌ک جۆری خشۆکی Salamanders ئه‌وه‌ی ئه‌گه‌ر کلکی پچرا دواتر دروست ده‌بێته‌وه و نه‌شونما ده‌کاته‌وه، زاناکان به‌هیوان مرۆڤ له‌داهاتوودا توانای هه‌بێت ده‌سکه‌وتێکی له‌وشێوه‌یه به‌ده‌ستبێنێت له‌ڕێگای چاکردنه‌وه‌ی خانه فه‌وتاوه‌کانی دڵ و مێشک.\nتوێژه‌ره‌وان له‌ناوندی باێۆلۆجی پزیشکی خانه‌ی گلادستن له‌سانفرانسیسکۆ و له‌چین په‌ره‌یان به‌کۆکتێلێکی کیمیاوی داوه له‌وانیه بتوانێت خانه دووباره به‌رنامه‌ڕێژکات بێ ئاندازیاری بۆماوه. کاره‌که‌یان به‌ردی بناغه بۆ ڕۆژێک داده‌نێت مرۆڤ بتوانێت خانه فه‌وتاوه‌کان به‌ده‌رمانی کیمیاوی نوێکاته‌وه.\nئه‌م توێژینه‌وه‌یه‌ی له‌گۆڤاری Science and Cell Stem Cell بڵاوکراوه‌ته‌وه ئاماژه به‌وه ده‌دات چۆن توێژه‌ره‌وه‌کان توانیویانه خانه‌ی بنه‌ڕه‌تی پێست که توانای هه‌یه بگۆڕدرێت، بۆ هه‌چ جۆره خانه‌یه‌کی‌دیکه‌ی له‌ش بگۆڕن.\nشنگ دینگ زانای زینده‌وه‌ر و پزیشکی نوێبوونه‌وه له‌په‌یمانگای گلادستن ده‌ڵێت، له‌ڕێگای 9 پێکهاته‌وه زاناکان توانیان خانه‌ی پێست بۆ جۆڕی خانه‌ی دڵ بگۆڕن.\nده‌شڵێت تایقکردنه‌وه‌یان له‌سه‌ر مشک کردوه و خانه‌کان بۆ خانه‌ی ته‌ندروستی دڵ گۆڕاون.\nبه‌رنامه‌ی زانست و ته‌که‌نه‌لۆجیا 5-02-2016


لە تونس شۆڕش دەستیپێکردەوە\nئەمڕۆ بە هەزاران خۆپیشاندەر لە هەرێمی سیلیانەی تونس لەدژی هەژاری، بێکاری، گرانی و گەندەڵی لە هەرێمەکەیاندا دەستییان بە خۆپیشاندانکرد. هێزەکانی ئەمن و پۆلیس بە تووندی ڕووبەڕووی خۆپیشاندەران بوونەوە و بە گازی فرمێسکڕێژ هێرشیانکردە سەریان. لە ئەنجامدا زیاتر لە ٢٠٠ خۆپیشاندەر بریندارکران.\nبەپێی هەواڵی سایتی وکالە تونس افریقا للانباء، بڕیارە سبەینێ ( پێنج شەممە ٢٩ی نۆڤەمبەری ٢٠١٢ ) مانگرتنی گشتی لە سەرتاسەری هەرێمەکەدا بۆ پشتیوانی لە خۆپیشاندەران دەستپێبکات. یەکێک لە داخوازییەکانی خۆپیشاندەرانی ئەو هەرێمە، دەستلەکارکێشانەوەی والی هەرێمەکەیە، کە بە کەسێکی گەندەڵ و لێنەهاتوو لە بەڕێوەبردنی کاروبارەکانی هەرێمەکەدا ناسراوە.\nبەدوای برینداربوونی زیاتر لە ٢٠٠ خۆپیشاندەر، وەزیری ناوخۆی تونس ڕایگەیاند کە هێزەکانی ئاسایش و پۆلیس بە تەواوی لە شاری سیلیانە کشاونەتەوە. هێزەکانی ئاسایش و پۆلیس لەترسی توڕەبوونی گشتی خەڵک شارەکەیان بەجێهێشتووە.\nشایانی ئاماژە پێکردنە کە لە مانگی جەنیوەری ساڵی ٢٠١١دا شۆڕشی جەماوەری لە تونسدا بە هۆی خۆسوتاندنی گەنجێکی بێکارەوە دەستیپێکرد و ئەم شۆڕشە بووە هۆی ڕوخاندنی ڕژێمی دیکتاتۆر و گەندەڵی زین العابدین بن عەلی. بەدوای ڕوخاندنی ڕژێمی بن عەلیدا، هەڵبژاردنێکی پەرلەمانی لە تونسدا کرا وحکومەتێکی ئیئتلافی بە ناو نیشتمانی لە تونسدا پێکهێنراوە کە ئیسلامییە ئیخوانەکان تێیدا باڵادەستن. دەوڵەتی نوێی تونس، چەندین جار خۆپیشاندەرانی شار و قەزاکانی تونسی داوەتە بەر پەلامار و چەندین کەسی بریندار کردووە. ئەم دەوڵەتە نوێیە، بەگشتی کەوتۆتە بەر ناڕەزایەتی خەڵکی کرێکار و هەژاری سەرتاسەری تونسەوە و توانای چارەسەرکردنی گرفتە ئابورییەکانی خەڵکی نییە. لە یەکساڵی ڕابردوویشدا ڕێکخراوەکانی ژنانی تونس چەندین خۆپیشاندانیان بۆ جێبەجێکردنی داخوازییەکانیان بەڕێخستووە، بەڵام حکومەتی ئیئتلافی نیشتمانی وەڵامی داخوازییەکانی ژنان ناداتەوە.\nبێکاری، هەژاری و سەرکوتی ماف و ئازادییەکانی خەڵکی تونس، هۆکاری هەڵگیرسانیدنی شۆڕشی تونس بوو. ئەو هۆکارانە وەک خۆیان ماونەتەوە و ڕژێمی دوای بن عەلی توانای بنەبڕکردنی ئەو هۆکارانەی نییە. بۆیە بەدوور نازانرێت دووبارە شۆڕش لە تونسدا دژی حکومەت و دەوڵەتی ژێر ڕابەری ئیخوانەکان دەستپێبکاتەوە.


لە ١٠ ساڵدا پێنج رۆژنامەنووس تیرۆرکراون و هیچ کەسێکیش سزا نەدراوە\nلەماوەی ساڵانی ٢٠٠٨ تا ٢٠١٨، پێنج رۆژنامەنووس لە هەرێمی کوردستاندا تیرۆرکراون و پێشێلکاریش بەرامبەر هەزار و ٤٤٠ رۆژنامەنووس دیکە کراوە.\nئەنجومەنی سەندیکای رۆژنامەنووسانی کوردستان بە بۆنەی رۆژی جیهانی دەربازنەبوونی تاوانباران لە سزا کە (٢ی تشرینی دووەم)، بەیاننامەیەکی لەبارەی رەوشی رۆژنامەنووسانەوە بڵاوکردەوە.\nلە بەیاننامەکەدا باس لەوەدەکات، بەپێی ئامارەکان، لەماوەی ١٠ ساڵدا لە هەرێمى کوردستان پێنج ڕۆژنامەنووس تیرۆرکراون، "بەڵام دڵنیاین تیرۆرکردنى ئەمانە هەرگیز ناتوانێت ئازادى سەرکوت بکات و فەزاى ئازادى بخنکێنێت و کار و کردەوەکانیان وەک هەمیشە زیندون و ڕێگاى ڕۆشنى هەموومانە".\nئاماژەی بەوەشکردووە، هەر لەو ماوەیەدا ٨٩٨ حاڵەتی پێشێلکارى لە گرتن و لێدان و ڕێگرى بەرامبەر هەزار و ٤٤٠ ڕۆژنامەنووس ئەنجامدراوە، کە زۆترین حاڵەتیان لە هەولێر بوون.\nباسی لەوەشکردووە، ئەم ژمارە و ڕێژانە هاوکاتە لەگەڵ ڕێژە و داتایەکى مەترسیدار لە جیهاندا کە لەو ماوەیەدا ٧٦٠ ڕۆژنامەنووس کوژراون و تیرۆرکراون و تەنها لە ٢٠١٨شدا ٧٧ ڕۆژنامەنووس کوژراون.\nراشیگەیاندووە، گرفتەکە ئەوەیە یەک پۆلیس سزا نەدراوە، بکوژى ڕۆژنامەنووسێک نەگیراوە و نەدراوەتە دادگا.\nلە بەیاننامەکەدا ئەوەش هاتووە، حکومەتى هەرێمى کوردستان، نەک هەر ئەرکیانە بکوژانى ڕۆژنامەنووسان بدۆزنەوە و بە سزایان بگەیەنن، بەڵکو ئەرکى گرنگتر لەوە و سەرەکییان ئەوەیە، کە پارێزگارى لە ڕۆژنامەنووسان بکەن و پیشەکەیان لە چوارچێوەى یاسادا ڕێزى لێبگیرێت و کارى ڕۆژنامەنووسانى پرۆفیشناڵ بە فەرمی بناسرێت.\nدەشڵێت "نیگەرانین کە وەکو پێویست ئەو ڕێوشوێنانە نەگیراونەتە بەر و لە زۆر کاتدا وەکو پێویست هاوکارى سەندیکا نەکراوە و مامەڵەى پێویست بۆ ڕاپۆرتەکانى (لیژنەى داکۆکى و ئازادى ڕۆژنامەنووسى و مافى ڕۆژنامەنووسان) نەکراوە و مامەڵەى دروست و تەندروست لەگەڵ هاوپیشەکانمان نەکراوە کە لە ژێر چەترى سەندیکادا وەکو مەرجەعى خۆیان سەیر دەکەن و چاوەڕێى مافەکانیانن".\nهەر سەبارەت بەو پرسە ئەمڕۆ سەندیکای رۆژنامەنووسی کوردستان بە بۆنەی رۆژی جیهانی دەربازنەبوونی تاوانباران کە لەلایەن نەتەوە یەکگرتووەکان (٢ی تشرینی دووەم)ی هەموو ساڵێکی بۆ دیاریکراوە کۆبووەوە.\n11/3/2018 1:35:55 PM


به‌یاننامه‌ی PAK سه‌باره‌ت به حوكمی بێدادگای ده‌وڵه‌تی داگیركه‌ر له سه‌ر پێشمه‌رگه‌ی دیل، هۆشمه‌ند عه‌لیپوور | نوێنەرایەتی ئوروپا پارتی ئازادیی کوردستان\nبه‌یاننامه‌ی PAK سه‌باره‌ت به حوكمی بێدادگای ده‌وڵه‌تی داگیركه‌ر له سه‌ر پێشمه‌رگه‌ی دیل، هۆشمه‌ند عه‌لیپوور\nپاش17 مانگ به‌ندكران، ئه‌شكه‌نجه‌دران و چه‌ند جارێك دادگاییكردنی فه‌رمایشیی؛ سه‌ره‌نجام لقی یه‌كی بێدادگای شۆرشی ئیسلامی ده‌وڵه‌تی داگیركه‌ر له سنه، حوكمی ئێعدامی بۆ هۆشمه‌ند عه‌لیپوور و پێنج ساڵ زیندانی بۆ محه‌مه‌د وه‌ستا قادر ده‌ركردوه.\nهه‌ڤاڵانی هه‌میشه له‌یادمان هۆشمه‌ند عه‌لیپوور( سمكۆ) و محه‌مه‌د وه‌ستاقادر(ئاواره) 17مانگ له‌ومه‌وبه‌ر له ناوچه‌ی كه‌لیخانی بانه، له كاتێكدا به‌هانای پێشمه‌رگه‌یه‌كی برینداره‌وه چوو بوون، كه‌وتنه كه‌مینی پاسدارانی داگیركه‌ره‌وه و ده‌سگیر كران. ئه‌وان تا چه‌ند مانگێك، بێسه‌ر و شوێنكران؛ نه رێگای چاوپێكه‌وتن له گه‌ڵ كه‌سوكاره‌كانیان ده‌درا و نه زانیارییه‌كیان به كه‌سوكاره‌كانیان ده‌گه‌یاند. له هه‌موو ئه‌و ماوه‌یه‌دا بۆ وه‌ئه‌ستۆ گرتنی كاری نه‌كردوو، و هێنانیان بۆ سه‌ر شاشه‌ی ته‌له‌فیزیۆن، له ژێر هه‌موو جۆره‌كانی ئه‌شكه‌نجه‌ی جه‌سته‌یی و رۆحیی دا بوون و ئه‌م شار و ئه‌و شاریان پێده‌كرا. له‌و ماوه‌یه‌دا، چه‌ن جارێك كاتی به ناو دادگا، دیاریی ده‌كرا، به‌ڵام دواتر، دوایان ده‌خست.\nدوژمنی داگیركه‌رله كۆتاییه‌كانی خه‌زڵوه‌ره‌وه هه‌تا ئێستا، هاوكات له گه‌ڵ درێژه‌دان به گرتن و كوشتن و بێسه‌روشوێن كردنی رۆڵه‌كانی كوردستان و هه‌ڵكوتانه سه‌ر ماڵانی شه‌وانه‌و ومیلیتاریزه كردنی شه‌قام و شاره‌كانی كوردستان، راست له‌م كاته‌دا به ده‌ركردنی حوكمی ئێعدام بۆ ئه‌و پێشمه‌رگه دیله، له لایه‌ك ده‌یهه‌وێ كه‌شوهه‌وای زه‌بروزه‌نگ توندتر بكات و له لایه‌كی دیكه‌شه‌وه، تۆڵه له خه‌ڵكی راپه‌ڕیوی كوردستان بكاته‌وه. له حاڵێكدا هۆشمه‌ند و محه‌مه‌دی هاوڕێی ، دوو پێشمه‌رگه‌ی نه‌ته‌وه‌یه‌كن كه له‌لایان چه‌كدارانی ده‌وڵه‌تێكی داگیركه‌ره‌وه ده‌سگیركراون و ده‌بوو وه‌ك دیلی جه‌نگ ره‌فتار و بڕیاریان له سه‌ر بدرێت.\nپارتی ئازادیی كوردستان هه‌ر وه‌ك له كاتی گیرانی ئه‌و هه‌ڤاڵانه‌وه هه‌تا ئێستا بێ پسانه‌وه په‌یجووری دۆخیان بووه، هه‌موو توانای خۆی ده‌خاته‌گه‌ڕ بۆ ئه‌وه‌ی له هه‌ر رێگا و لایه‌كی موومكینه‌وه، گوشار بخرێته سه‌ر تاران بۆ هه‌ڵوه‌شاندنه‌وه‌ی حوكمی ئێعدامی هۆشمه‌ند.\nكۆمه‌ڵگای نێوده‌وڵه‌تیی به هه‌موو پێكهاته فه‌رمی و نافه‌رمییه‌كانییه‌وه،و هه‌موو ویژدانێكی ئازاد و ده‌ربه‌ست، له سه‌ریه‌تی به‌هانای ئه‌و پێشمه‌رگه دیلانه‌وه، پچێ؛ چونكه ئه‌وان 3 ساڵی ته‌واو له باشووری كوردستان له به‌ره‌كانی كه‌ركووك و باشیك، ده‌وری قاره‌مانانه‌یان هه‌بوو له جه‌نگ له گه‌ڵ تێرۆریستانی داعش دا. هه‌روه‌ها چاوه‌ڕوانیمان له كوردستانیان له هه‌ر چوارپارچه‌ی كوردستان وله‌ده‌ره‌وه‌ی وڵاته كه ده‌نگی نا بۆ ئێعدامی ئه‌و رۆڵه قاره‌مانه‌ی كورد، هه‌ڵبڕن. له گه‌ڵ ئه‌وه‌شدا، هه‌روه‌ك، پێشتر رامانگه‌یاند بوو، ئه‌گه‌ر تاران ئه‌و حوكمه ناڕه‌وایه، په‌سند و جێبه‌جێ بكات، له تۆڵه‌ی هۆشمه‌ند عه‌لیپووردا، له هیچ كارێكی تۆڵه ئه‌ستێنانه له هه‌ر ئاستێكداو به هه‌ر راده‌یه‌ك نزیك له بڕیارده‌ران و به‌ڕێوه‌به‌ران و هاوكاران و ده‌ستوپێوه‌نده‌كانیان ، ده‌ست ناپارێزین.\n13ی به‌فرانباری 2719ك\n3ی ژانویه‌ی 2020ز


حه‌شدى شه‌عبى به‌رپه‌رچى هێرشێك بۆ سه‌ر بازگه‌یه‌كى له‌دیاله دایه‌وه\nالاثنين 30 كانون أول 2019 - 23:13\nهێزێكى حه‌شدى شه‌عبى به‌رپه‌رچى هێرشێك بۆ سه‌ر بازگه‌یه‌ك له‌پارێزگاى دیاله دایه‌وه.\nپه‌یامنێرى ئاژانسى هه‌واڵى عێراقیه(اه‌ع)،ئه‌مڕۆ دووشه‌ممه، ڕایگه‌یاند"هێزێك له‌لیواى 24ى فه‌وجى سێیه‌مى حه‌شدى شه‌عبى توانى به‌رپه‌رچى هێرشێكى تیرۆرستى بۆ سه‌ر یه‌ك له‌بازگه جێگیركراوه‌كان له‌شاردێى قه‌ره‌ته‌په له‌باكوورى رۆژهه‌ڵاتى دیاله داوه‌ته‌وه.\nوتیشى"هێرشه تیرۆرستییه‌كه كارمه‌ندانى بازگه جێگیركراوه‌كه‌ى كردۆته ئامانج له‌شاردێى قه‌ره‌ته‌په له‌رێگاى قه‌ناسى راسته‌خۆ به‌ڵام خۆشبه‌ختانه هیچ زیانێكى ماددى وگیانى نه‌بووه.\nروونیشیكرده‌وه"بازگه كه‌رووبه‌رووى هێرش بۆته‌وه چه‌ندین كامێراى لێزه‌رى هه‌بووه وچاودێرى وردى جموجۆڵى تیرۆرستانى كردووه"،ئاماژه‌یشى دا ئۆپراسیۆنه‌كانى هه‌شته‌مى خواستى سه‌ركه‌وتن (ئیراده نه‌سڕ)كه‌پێش دوو رۆژ ڕاگه‌یه‌ندرا له‌دوور میحوه‌ره‌وه له‌گونده‌كانى مخێسه وئه‌بى سه‌یدا بووه هۆى خاپووركردنى میوانخانه ودۆزینه‌وه‌ى چه‌ندین كه‌ره‌سه‌ى ته‌قه‌مه‌نى .


ئەیوب ڕەئوف لە پێشانگایەکی شێوەکاریدا لە شاری سلێمانی\nبڵاوكراوەتەوە لە چوار شەممە, 29 ئاب 2012 17:00\nئه‌یوب ره‌ئوف، له پێشانگایه‌كی شێوه‌كاریدا له شاری سلێمانی، به‌رهه‌مه شێوه‌كارییه‌كانی ده‌خاته روو. ئه‌م پێشانگایه له لایه‌ن به‌رِێوه‌به‌رایه‌تی هونه‌ری شێوه‌كاری شاری سلێمانی، سه‌ر به وه‌زاره‌تی رۆشنبیری و لاوانی حكومه‌تی هه‌رێمی كوردستان ده‌كرێته‌وه.\nپێشانگای تایبەتی هونەریی دارا ئارام\n21 تەمموز 2012\nبڵاوكراوەتەوە لە شەممە, 21 تەمموز 2012 12:39\nپیاج گەلەری، تۆرۆنتۆ\nشوێن و ئەدرێس\nدایکی پێشانگاکەی بۆ دەکاتەوە\nبڵاوكراوەتەوە لە پێنج شەممە, 15 ئازار 2012 23:28\nمەسعودی مەلا ھەمزە : لە سێیەم پێشانگای تایبەتی خۆیدا ھونەرمەندی دیزاینەر ئالان عەلی سێیەمین پێشانگای تایبەتی فۆتۆدیزاین دەکاتەوە.\nبه‌یان محه‌مه‌د یه‌كه‌مین پێشانگای خۆی كرده‌وه\n30 حوزەیران 2012\nبڵاوكراوەتەوە لە شەممە, 30 حوزەیران 2012 09:09\nسه‌نته‌ری رۆشنبیری رواندز یه‌كه‌مین پیشانگای تایبه‌تی بۆ خاتوو به‌یان محه‌مه‌د كرده‌وه.\nپیشانگەی ھاوبەشی فۆتۆی ئافرەت لە ھەولێر بوو\nبڵاوكراوەتەوە لە هەینی, 09 ئازار 2012 22:10\nمەسعودی مەلا ھەمزە: گالەری لەپ زێرین بەھاوکاری (ھاوکار گروپ) پیشانگەیەکی ھاوبەشی فۆتۆگرافی بۆ فۆتۆگرافەران (رێبین چاڵاک، رەنج عەبداللە، سۆران نەقشبەندی، ئارام کەیم، ئاکام شێخ ھادی، قادر فەرەجی، عەلی ئەرکادی، سامان مەجید، عادل زرار) لە کاتژمێر ١٠:٣٠ ی بەیانی رۆژی ٦.٣.٢٠١٢ لە ھۆڵی نیاندەرتاڵی گالەری شانەدەر کردەوە.\nگە شتيَك بەنێو هێڵكارییەكانی رابردوودا\nبڵاوكراوەتەوە لە چوار شەممە, 13 حوزەیران 2012 22:50\nناونیشانی پیشانگەیەكی هێڵكاری هونەرمەند محەمەد رۆستەم زادە (نامۆ)یە و لە رۆژی هەینی 15.6.2012 كاتژمێر 6:30 ئێوارە لەهۆڵی نیاندەرتاڵی نێو گالەری شانەدەر لە شاری هەولێر دەكرێتەوە و بۆ ماوەی 5 رۆژ بەردەوام دەبێت.\nپێشانگایەک لە ساڵیادی ئازادکردنی ھەولێردا\nبڵاوكراوەتەوە لە هەینی, 09 ئازار 2012 21:59\nمەسعودی مەلا ھەمزە: بەبۆنەی ئازادکردنی شاری ھەولێرو وەک یادکردنەوەیەکی ئەم بۆنە گرنگە، ھاوکار گروپ پێشانگایەکی ھاوبەشی شێوەکاری دەکاتەوە. لە راپۆرتی راگەیاندنی ھاوکار گروپ ھاتووە کە ئەو گرووپە پیشانگەیەکی ھاوبەشی شێوەکاری لە ساڵیادی ئازادکردنی شاری ھەولێر لەبەردەم قەڵای ھەولێر دەکاتەوە. کە ئەم پێشانگایە لە رۆژانی ١٢/٣/٢٠١٢ و رۆژانی دواتر نمایش دەکرێت.\nلەھەولێر...یەکەمین پێشانگای ١١ ھونەرمەندی شێوەکاری دانیشتوی فەرەنسا کرایەوە\n05 حوزەیران 2012\nبڵاوكراوەتەوە لە سێ شەممە, 05 حوزەیران 2012 06:17\nپێش نیوەرۆی دوێنێ ٣/٦/٢٠١٢بەئامادەبوونی د.ئەرسەلان بایز سەرۆکی پەرلەمانی کوردستان و د.کاوە مەحمود وەزیری رۆشنبیر و لاوان و پارێزگاری ھەولێر و سەرۆکی پەیمانگای فەرەنسی ھەولێر و ژمارەیەک لە لێپرسراو و رۆشنبیر و ھونەرمەند و ھونەردۆستان یەکەمین پێشانگای ھاوبەشی ١١ ھونەرمەندی شێوەکاری کوردی دانیشتووی فەرەنسا بەناونیشانی کەرەستەکانی کوردستان لەگەلەری میدیای شاری ھەولێر کرایەوە.\nکۆلێکسیۆن... عیشقێکی مەزنی مرۆڤە ڕۆژئاوایەکان\n13 شوبات 2012\nبڵاوكراوەتەوە لە دوو شەممە, 13 شوبات 2012 22:54\nنوسراوە لە لایەن Sherko Jalal\nکۆلێکسیۆن... عیشقێکی مەزنی مرۆڤە ڕۆژئاوایەکان بەرانبەربەبەرهەمی هـــــــــونه‌ری شێوەکــاری و ڕێزگرتنێك له‌هــــــــونه‌رمه‌ندانی پلاستیك ...\nنووسینی : لۆغ موغه\nوه‌رگێڕانووئاماده‌کـــــــردنی له‌زمانی فرنسی بـــۆزاراوه‌ی سۆرانی کوردی : شێرکۆجه‌لال\nبه ره و رۆژی ره نگاڵه بوون....!!!\n04 حوزەیران 2012\nبڵاوكراوەتەوە لە دوو شەممە, 04 حوزەیران 2012 23:22\nوەک سەرەتایەکی سروشتی گۆی زەوی رەنگاڵەبوون وەک شتێکی ناوازە گۆی زەوی رازاندۆتەوەو سروشتێکی تەڕو نوێی بەخشیوە بە ژیانی مرۆڤایەتی....!!!!\nهونەرمەندان محەمەد فەتاح-ساکار فارووق-کانی فارووق لە (ئاوێتەبوونی هونەر لە هیند\nبڵاوكراوەتەوە لە شەممە, 11 شوبات 2012 20:42\nئەمساڵ لە ژێر ئەم ناونیشانەدا ( ئاوێتەبوونی هونەر - Art Amalgamtion ) هونەرەکان لە ووڵاتی هیند ئاوێتەی یەکتر دەبن. ڕۆژانی ٢٠ بۆ ٢٧ فێبرواری ٢٠١٢ کۆمەڵێک لە هونەرمەندانی ( هیند، سوید، ووڵاتانی کەنداو< کوردستان ) لە وڵاتی هیند لە فیستیڤاڵی ( تێلس ئارت - Tellus Art ) کۆ دەبنەوە.\nگەشتێكی وێنەیی بۆ ئەشكەوتی هەزارمێرد\n31 ئایار 2012\nبڵاوكراوەتەوە لە پێنج شەممە, 31 ئایار 2012 08:34\nنوسراوە لە لایەن ئارام - سلێمانی\nئارام - سلێمانی : ئەشكەوتی هەزارمێرد دەكەوێتە (13)كم باشوری خۆرئاوای سلێمانییەوە لەدامێنی چیای بەرانان ،كە جگە لەم ئەشكەوتە حەوت ئەشكەوتی تریش هەن. پرۆفیسۆر (برێدوود) یەكەم كەسە كنە و پشكنینی تیا ئەنجامداوە لە ساڵی 1928 دا كە دەرئەنجامی پشكنینەكان دۆزینەوەی چەن كەرەستەیەكی بەردینی لێكەوتەوە كە مێژووەكەی دەگەڕێتەوە بۆ خولی مەستیری لە چاخی بەردینی كۆن (50000 پ.ز) .\nدارا ئارام لە هۆڵی کوین ئەلیزابیس لە پڕۆژەی هونەرمەندان بەشدار دەبێت\n10 شوبات 2012\nبڵاوكراوەتەوە لە هەینی, 10 شوبات 2012 22:08\nپرۆژه ی هونه ری تۆرنتۆ، زیاتر له ٢٠٠ هونه رمه ندی کۆنتمپره ریی ده گریته خۆی که به چه نده ها کاری هونه ری ئۆریجنه ڵ که به شێوازی ئنسته ڵه یشن و کاری جیاوز پیشانگاکه به رێوه ده چێت و ده بێته جێی گفتۆ گۆکردن و لێکۆ ڵینه وه له سه ر کاری هونه ری ئێمرۆ که له لایه ن هه ندێک ره خنه گری هونه ری و ئه کادیمی باکوری ئەمەریکا بانگهێشت کراون.\nشه‌وێك له پاریس\nبڵاوكراوەتەوە لە دوو شەممە, 14 ئایار 2012 22:28\nئاشتی گه‌رمیانی .. پاریس .. 2012 : ووڵاتی فه‌ره‌نسا که ناسراوه به کلاسی یه‌ت و شیك و تایبه‌تمه‌ندێتی جل وبه‌رگ و که‌لتوورو هونه‌رو سیاسه‌تی خۆم له‌تایبه‌تمه‌ندێتیدا ئه‌و مێژووه پڕ لاپه‌ڕه‌یه‌یه که خاوه‌نی خه‌بات و جه‌نگاندنی شه‌ره‌کانی یه‌که‌م و دووه‌م وپاڵه‌وانه‌کانی وه‌کو ناپلیون وشازاده‌کانی تیادا نواندراوه ، ووڵاتی خۆشه‌ویستی ئه‌ڤینداری سه‌رده‌مه ، هه‌ر بۆیه له‌هه‌موو ووڵاتانی جیهانه‌وه گه‌شتاره‌کان دێن بۆ مه‌زاری ئه‌و باڵه‌خانه‌و مۆزه‌خانانه‌ی که به به‌ردی ووڵاتانی تر بنیاد نراوه به‌تایبه‌تی پاشماوه‌کانی ئه‌وروپاو گریك و میسرو عێراق و وولاتانی ئیسلامی له‌لایه‌ك وه پاڵه‌وانه‌کانی سه‌رده‌می سه‌ده‌کانی ده‌ستپێکی مرۆڤ و مه‌سیح و ناوه‌ڕاست که‌به‌ده‌سه‌لاتی ئایینی قه‌شه‌داره‌کان ناسراوه.. شه‌پۆلی سه‌رده‌می ڕێنسانیش ئه‌و په‌یکه‌ره لا دیوارانه‌یه که له‌ناو دڵی پاریسدا وه‌کو نمونه‌یه‌ك ده‌یبینه‌ته‌وه..\nگۆڤاری تاو پێشانگای فۆتۆگرافی بۆ مادیح ڕەحیمی نیا دەکاتەوە\nبڵاوكراوەتەوە لە دوو شەممە, 06 شوبات 2012 22:12\nبە سەرپەرشتی گۆڤاری تاوی فۆتۆگرافی- پێشانگای فۆتۆگرافی بۆ هونەرمەندی ڕۆژهەڵاتی كوردستان (مادیح ڕەحیمی نیا) لە هۆڵی نیاندەرتاڵی گالەری شانەدەر لە هەولێر لە ڕۆژانی7-10.2.2012 دەكرێتەوە. كات 11 ی بەیانیان تا 4 ی ئێواران. وا بریارە لەدوای كۆتایی هاتنی نمایشەكەی لە هەولێر. هەمان نمایش لە 12-15.2.2012 لە گالەری هەڵەبجە لەشاری هەڵەبجەش بكرێتەوە.\n"هاوار " ـەکەی ئێدوارد مونک بە نرخێکی چاوەڕواننەکراو فرۆشرا\n03 ئایار 2012\nبڵاوكراوەتەوە لە پێنج شەممە, 03 ئایار 2012 20:22\nتابلۆی ( The Scream ) ی ئێدوارد مونک لە یەکێک لە مەزادەکانی نیویۆرک بە نرخێکی بەها ( $119) ملیۆن دۆلار بۆ کەسێکی نەناسراو فرۆشرا. لەم مەزادە کە دوانزە خولەکی خایاند پێشبڕکێیەکی گەرم لە نێوان کڕیارەکاندا هەبوو تا خولەکی دوانزەهەمین فرۆشرا بە خاوەنی نوێی کە لە ڕێگای تەلەفۆنەوە لەسەر ئەوانی تر نرخەکەی زیاد دەکرد.\nپێشانگای شێوەکاری هونەرمەند کاوە ڕەمزی\n15 ک دووەم 2012\nبڵاوكراوەتەوە لە یەک شەممە, 15 کانونی دووەم 2012 12:37\nلە بەرواری ٢١ ژانیوەر تا ١٢ فێبرواری ٢٠١٢ لە شاری Lingen ی ئەڵمانیا پێشانگای هاوبەشی هونەرمەندی شێوەکار (کاوە ڕەمزی) لە ژێر ناوی (figurativ-assoziativ-abstrakt) لەگەڵ چەند هونەرمەندێکی ئەڵمانی و هۆڵەندی لە هۆڵی (Kunsthalle Lingen ) دەکرێتەوە. یەکەم ڕۆژی کردنەوەی پێشانگاکە کاتژمێرە حەوتی ئێوارە دەبێت.\nهیوا لە زبڵ فڕۆکەی (سەفەر بەرەو بەهەشت) دروست دەکات\n06 نیسان 2012\nبڵاوكراوەتەوە لە هەینی, 06 نیسان 2012 16:11\nهیوا شاسوار، ناسراوە بە شەمال ، لە ولاتی ئەلمانیا دەژیت و هونەرمەندێکی شێوەکارییە ١٥ سالە کوردستانی بە جێهێشتووە، لە منالی خەونی ئەوەی هەبووە کە ببێتە خاوەن فرۆکەێکی تایبەت بە خۆی. شەمال لە دوای خوێندنی لە ئەکادیمیای هونەر لە شاری شتوتگارتی ئەڵمانی بەهرەکانی خۆی لە کۆکردنەوەی زبل وشتومەکی بێ کەلک و فرێدراوەکان بەکار دەهێنێ و هەر لەم کەلو پەلانەش کارە هونەریەکانی خۆی بەشیوەێکی جوان و پسبۆرانە دروست دەکات، شەماڵ ئێستا هەلساوە بە دروستکردنی فرۆکەیەک لە کەل و پەلی فرێدراو و فۆلیە کە ناوی لێناوە فرۆکەی سەفەر بەرەو بەهەشت.\nکامیرای چرا تیڤی لە یەکەم پیشانگای تایبەتی هونەرمەند بژار حەمدی ئامادە دەبێت\n11 ک دووەم 2012\nبڵاوكراوەتەوە لە چوار شەممە, 11 کانونی دووەم 2012 02:52\nهونەرمەندی شێوەکار (بژار حمەدی ) یەکەمین پیشانگای تایبەتی خۆی لە هۆڵی زانکۆی لاهای لە دەن هاخ لە بەرواری ٧ ژانیوەری ٢٠١٢ کردەوە. زۆر لە تابلۆکانی هونەرمەند گوزارشتی لە سروشت دەکرد. ئامادەبوونی بەرچاوی ڕەوەندی کورد و هۆڵەندی مایەی دڵخۆشی بوو وەک هونەرمەند بۆ کامیرای چراتیڤی ڕاگەیاند. ئەم پیشانگایە تا ١٤ ژانیوەر ٢٠١٢ بەردەوام دەبێت. کامیرای چرا هەر لە یەکەم ڕۆژی پێشانگاکەوە ئامادەبوو توانی لەگەڵ هونەرمەند بژار حەمدی کورتە هەڤپەیڤینێک تۆمار بکات.\nئالان عەلی بە ستایل فۆرمێکی جیاواز بینەر سەرسام کرد\n17 ئازار 2012\nبڵاوكراوەتەوە لە شەممە, 17 ئازار 2012 09:08\nرەوەند : ئالان عەلی ھەم وەک شێوەکارێک ھەم وەک دیزاینەرێک ھەستابەکردنەوەی سێیەمین پێشەنگای تایبەتی خۆی ، لەم پێشەنگایەدا ھەوڵی داوبە ستایل و فۆرمێکی جیاواز بە پرۆگرامی فۆتۆ شۆپ کارەکانی نمایش بکات، نابراودەمێکە خەریکی کاری فۆتۆ دیزاینەرە و وە ک خۆی ئالان گوتی حەزی کردووە، پرۆگرامی فۆتۆشۆپ بە فۆرمێکی جیاوازتر پیشانی بینەر بدات،\n" لەدەرەوەی ئەودیو نەبینراوه کان" پێشانگای هاوبەش\n08 ک دووەم 2012\nبڵاوكراوەتەوە لە یەک شەممە, 08 کانونی دووەم 2012 22:14\nهەڵبژاردەی کاری نوێی هونەرمەندانی گەلەری دەبێت، له( ئورێڵس کۆرت گەلەری) له هامڵتۆن، کەنەدا. دارا ئارام هاوشه نگ ده بێت له گه ڵ هه شت هونه ر مه ندی تری که نه دی. ئارام به ( پانزه ) کاری نوێ به شدار ده بێت که بریتیه له به رده وام بوونی ئه و زنجیره کارانه ی که به قه باره ی جیواز له سه ربۆرد و کانڤاس به ره نگی ئه کریلک و که ره سته ی جیواز که له ناوه راست و کۆتایی ساڵی ٢٠١١ به رهه میان دێنێت بۆ پیشانگاکانی تایبه ت و هاو به شی ساڵی ٢٠١٢


krgtweets – Rojapp\n2⃣ حكومه‌ت مانگانه زیاتر له 11 ملیار دینار، بۆ خاوێنكردنه‌وه‌ی شار و شارۆچكه‌كان خه‌رج ده‌كات.\n5 hours ago krgtweets 0\n2⃣ حكومه‌ت مانگانه زیاتر له 11 ملیار دینار، بۆ خاوێنكردنه‌وه‌ی شار و شارۆچكه‌كان خه‌رج ده‌كات. https://t.co/Tjrh5HflpZ Kurdistan Regional Government\n3⃣ حكومه‌تی هه‌رێمی كوردستان، به‌ڕێژه‌ی ته‌نیا %5 ڕسووماتی خزمه‌تگوزارییه به‌رده‌وامه‌كان له هاووڵاتییان وه‌رده‌گیرێته‌وه.\n3⃣ حكومه‌تی هه‌رێمی كوردستان، به‌ڕێژه‌ی ته‌نیا %5 ڕسووماتی خزمه‌تگوزارییه به‌رده‌وامه‌كان له هاووڵاتییان وه‌رده‌گیرێته‌وه. https://t.co/9YMdW6GCxX Kurdistan Regional Government\n4⃣ له‌ماوه‌ی دوو ساڵی كابینه‌ی نۆیه‌می حكومه‌تی هه‌رێمی كوردستان، 519 پڕۆژه‌ی ستراتیژی به نزیکەی 3 تریلیۆن و 340 ملیار دینار جێبه‌جێ كراون.\n6 hours ago krgtweets 0\n4⃣ له‌ماوه‌ی دوو ساڵی كابینه‌ی نۆیه‌می حكومه‌تی هه‌رێمی كوردستان، 519 پڕۆژه‌ی ستراتیژی به نزیکەی 3 تریلیۆن و 340 ملیار دینار جێبه‌جێ كراون. https://t.co/omJ5zEJHXp Kurdistan Regional Government\nساسان عەونی، وەزیری شارەوانی و گەشتوگوزار: 1⃣ له‌ماوه‌ی دوو ساڵی كابینه‌ی نۆیه‌می حكومه‌تی هه‌رێمی كوردستان، بڕی 265 ملیار دینار، له كۆكردنه‌وه‌ی خۆڵ و خاشاك خه‌رج كراوه.\n✅ ساسان عەونی، وەزیری شارەوانی و گەشتوگوزار: 1⃣ له‌ماوه‌ی دوو ساڵی كابینه‌ی نۆیه‌می حكومه‌تی هه‌رێمی كوردستان، بڕی 265 ملیار دینار، له كۆكردنه‌وه‌ی خۆڵ و خاشاك خه‌رج كراوه. https://t.co/U3Ew1dYAKJ Kurdistan Regional Government\nدەقی پەیامی پیرۆزبایی سەرۆکی حکومەتی ھەرێمی کوردستان، بەبۆنەی جەژنی چلەی ھاوینی ئێزدییان.\n7 hours ago krgtweets 0\nدەقی پەیامی پیرۆزبایی سەرۆکی حکومەتی ھەرێمی کوردستان، بەبۆنەی جەژنی چلەی ھاوینی ئێزدییان. https://t.co/nKKaeutqWu Kurdistan Regional Government\nساسان عه‌ونی، وه‌زیری شاره‌وانی و گه‌شتوگوزار، باس لەو چاکسازییانە دەکات کە لەژێر په‌یامی سه‌رۆكوه‌زیرانی هه‌رێمی كوردستان، بۆ هه‌نگاونان به‌ره‌و چاكسازی ڕیشه‌یی کراون.\nساسان عه‌ونی، وه‌زیری شاره‌وانی و گه‌شتوگوزار، باس لەو چاکسازییانە دەکات کە لەژێر په‌یامی سه‌رۆكوه‌زیرانی هه‌رێمی كوردستان، بۆ هه‌نگاونان به‌ره‌و چاكسازی ڕیشه‌یی کراون. https://t.co/5fx18hvMn4 Kurdistan Regional Government\nحکومەتی ھەرێمی کوردستان، ساڵانە زیاتر لە 311 ملیار دینار بۆ دابینکردنی 840 ملیۆن مەتر سێجا ئاو بۆ ھاووڵاتییان خەرج دەکات ساسان عەونی، وەزیری شارەوانی و گەشتوگوزار، بە داتا باس لە پڕۆژە خزمەتگوزاریی و ستراتیژییەکانی حکومەت دەکات #بەردەوامین_بۆ_کوردستان\n8 hours ago krgtweets 0\nحکومەتی ھەرێمی کوردستان، ساڵانە زیاتر لە 311 ملیار دینار بۆ دابینکردنی 840 ملیۆن مەتر سێجا ئاو بۆ ھاووڵاتییان خەرج دەکات ساسان عەونی، وەزیری شارەوانی و گەشتوگوزار، بە داتا باس لە پڕۆژە خزمەتگوزاریی و ستراتیژییەکانی حکومەت دەکات #بەردەوامین_بۆ_کوردستان https://t.co/JvsMQO6YwO Kurdistan Regional Government\nساسان عەونی، وەزیری شارەوانیی و گەشتوگوزار: 1⃣ حكومه‌تی هه‌رێمی كوردستان، ساڵانه زیاتر له 311 ملیار دینار، بۆ دابینكردنی ئاوی خاوێن خه‌رج ده‌كات.\n✅ ساسان عەونی، وەزیری شارەوانیی و گەشتوگوزار: 1⃣ حكومه‌تی هه‌رێمی كوردستان، ساڵانه زیاتر له 311 ملیار دینار، بۆ دابینكردنی ئاوی خاوێن خه‌رج ده‌كات. https://t.co/XGWZ9pAq0c Kurdistan Regional Government\n3⃣ به‌هۆی به‌فیڕۆدانی ئاوی خاوێن، ڕۆژانه نزیكه‌ی 240 ملیۆن دینار و ساڵانه نزیكه‌ی 90 ملیار دینار به‌هه‌ده‌ر ده‌درێت.\n9 hours ago krgtweets 0\n3⃣ به‌هۆی به‌فیڕۆدانی ئاوی خاوێن، ڕۆژانه نزیكه‌ی 240 ملیۆن دینار و ساڵانه نزیكه‌ی 90 ملیار دینار به‌هه‌ده‌ر ده‌درێت. https://t.co/8VDkWrKRpN Kurdistan Regional Government\n4⃣ حكومه‌ت بڕی دوو ملیار و 500 ملیۆن دیناری بۆ به‌ره‌نگاربوونه‌وه‌ی وشكه‌ساڵی و گرفتی كه‌مئاوی ته‌رخان كردووه.\n10 hours ago krgtweets 0\n4⃣ حكومه‌ت بڕی دوو ملیار و 500 ملیۆن دیناری بۆ به‌ره‌نگاربوونه‌وه‌ی وشكه‌ساڵی و گرفتی كه‌مئاوی ته‌رخان كردووه. https://t.co/GWakef9wmb Kurdistan Regional Government


شاهۆ کرماشانی: کورد پێویستی به لۆبیه‌کی به‌هێز هه‌یه له نه‌ته‌وه یه‌کگرتووه‌کاندا\nی مانگی دوازده ٢٥, ٢٠١٠\nڕۆژنامه‌وان شاهۆ کرماشانی\nهه‌ڵمه‌تێکی گشتی ده‌ستی پێکردووه بۆ هه‌ڵوه‌شاندنه‌وه‌ی ئه‌و سزای له سێداره‌دانه‌ی له‌سه‌ر خوێندکاری یاسا و چالاکوانی سیڤیل (( حه‌بیبوڵا له‌تیفی )) هه‌یه ، که کۆماری ئیسلامی ئێران بڕیاری داوه ڕۆژی یه‌کشه‌ممه ئه‌و سزایه جێبه‌جێبکات.\nڕۆژنامه‌وان شاهۆ کرماشانی ، یه‌کێکه له به‌شداربووانی ئه‌و هه‌ڵمه‌ته و ده‌ڵێت کۆماری ئیسلامی ئێران هه‌رگیز ، نه گوێ به داوا نێونه‌ته‌وه‌ییه‌کان ده‌دات و نه گوێش به داوای ناوخۆی وڵاته‌که‌ش ده‌دات.\nسه‌باره‌ت به سیاسه‌تی کۆماری ئیسلامی به‌رامبه‌ر به کورد له ئێراندا ، ڕۆژنامه‌وان کرماشانی ده‌ڵێت ته‌واو سیاسه‌تێکی جودایه ، به به‌راورد له‌گه‌ڵ ئه‌و سیاسه‌تانه‌ی حکومه‌تی ئێران به‌رامبه‌ر پێکهاته‌کانی تری گه‌لی ئێران په‌یڕه‌وی ده‌کات ، وه ده‌شڵێت هۆکاره‌که‌شی ناگه‌ڕێته‌وه ته‌نها بۆ ئه‌وه‌ی کورد له ئێراندا ئۆپزسیۆنێکی چه‌کداری هه‌یه، چونکه وه‌ک ده‌ڵێت ئه‌وه‌تا که‌سێکی وه‌ک ((حه‌بیبوڵا له‌تیفی )) که خوێندکاری یاسا بووه سزای مردنی ده‌سه‌پێنرێته سه‌ر.\nله میانه‌ی گفت و گۆکه‌یدا له‌گه‌ڵ هاوکارمان به‌ڵێن ساڵح، ڕۆژنامه‌وان شاهۆ کرماشانی ده‌شڵێت له‌گه‌ڵ ئه‌و هه‌موو سه‌رکوتکردنانه‌ی به‌رامبه‌ر به کورد ده‌کرێت له ئێراندا ، به‌ڵام هێشتاش کورد دژی توند و تیژیه و بانگه‌شه بۆ دیموکراسی ده‌کات.\nده‌توانن له ڕێی کلیککردنی ئه‌و فایله ده‌نگیانه‌ی سه‌ره‌وه‌ی ده‌سته چه‌پ گوێبیستی ته‌واوی گفت وگۆکه بن که ماوه‌که‌ی 11:21 خوله‌که.


عێراق لە دوای هەڵبژاردن بەرەو کوێ دەڕوات؟ Kirkuk TV\nعێراق لە دوای هەڵبژاردن بەرەو کوێ دەڕوات؟\n12:08 - 2021-10-23\nهەڵبژاردنەکانی عێراق کۆتایی هات و وڵات چووە قۆناغێکی نوێی ململانێی سیاسی و ڕەتکردنەوەی جەماوەریی ئەنجامەکانی ئەو پرۆسەیە و هەرچەندە هەندێکیش دانیان بەوەدا ناوە کە گۆڕانکاری لە دیمەنەکەدا هەیە، بەڵام کێشەی زۆر هەیە کە ڕەنگە کوتلەی سەدروەک گەورەترین کوتلە ڕووبەڕووی ببێتەوە بۆ پێکهێنانی حکومەت\nدوا کۆتایی هاتنی هەڵبژاردنەکان عیراق دەچێتە قۆناغێکی نوێوە" پێنجەمین خولی هەڵبژاردن لەدوای ساڵی 2003وە تاقیدەکرێتەوە\nبەدەرکەوتنی دەرئەنجامەکانی هەڵبژاردن،چەند خاڵێکی سەرەکی هەن کە پڕۆسەی سیاسی لەعیراق دا دیاری دەکەن:\nخاڵی یەکەم سەرەتا پرۆسەی هەڵبژاردن کەمترین ڕێژەی بەشداری دەنگدەرانی بینی، ئەمەش لە ئاماژەیەکی ڕووندا کە زۆرینەی عێراقییەکان پرۆسەی سیاسی ئێستایان ڕەتکردۆتەوە، کە سادەترین مەرجەکانی خەڵکیان جێبەجێ نەکردووە،بایکۆت پرۆسەیەکی ناڕەزایی ئاشکرای ئەو خەڵکەیە کە نایانەوێت ڕۆڵیان هەبێت لە شەرعیەتدان بەپرۆسەیەک کە خزمەتی بەرژەوەندەکانی حیزب و سیاسەتمەداران بکات نەک بەرژەوەندی وڵات ومیللەت.\nخاڵی دووەم کە بێشک کاریگەری لەسەر ڕەوتی پرۆسەی سیاسی دەبێت، ئەنجامە سەرەتاییەکانی ژماردنی دەنگەکانە کە موقەدە سەدری ئایینی عێراقی بە پێشەنگایەتیی دیمەنەکە و براوەی یەکەمی هەڵبژاردنەکان نیشان دەدات بەم دەنگانە و بەپێی عورفی یاسایی دەبێت حکومەتێکی نوێ پێکبهێنێت،\nسەرەرای پێشکەوتنەکانی لە هەڵبژاردنەکاندا سەدر ئەو زۆرینەیەی بەدەست نەهێناوە کە بە تەنیا حکومەتی پێک بهێنێت، بۆیە دەبێت حکومەتێک لەسەر بنەمای هاوپەیمانی دروست بکات کە پێش هەڵبژاردنەکان کێشراوە و لەسەر بنەمای ئەنجامە کۆتاییەکان شێوە دەگرێتە بەر.\nلە ناو دیارترین ئەو کوتلانەدا کوتلەی کوردییە/ پارتی دیموکراتی کوردستانە کە پێدەچێت دەستوپەنجەی لەگەڵ تەیاری سەدری نەرمکردبێت بۆ هاوپەیمانیەتیەکە،هاوپەیمانی نێوان ڕەوتی سەدر و کوتلەی کوردی بەو چاوەڕوانیانە دێت کە محەمەد حەلبووسی سەرۆکی پەرلەمانی عێراق بچێتە پاڵیان و بەپێی ئەنجامە سەرەتاییەکان پێشکەوتنێکی بەرچاویان هەیە.\nبەڵام هێزەکانی تریش هەن وەک هاوپەیمانی "دەوڵەتی یاسا" بەسەرۆکایەتی نوری مالکی سەرۆک وەزیرانی پێشوو کە پێشڕەوی کردووە و داوای ڕۆڵی خۆی دەکات لەحکومەتدا - و ڕەنگە پەنا بباتە بەر تێکدانی پرۆسەی سیاسی ئەگەر پشکی خۆی لەکیکی سیاسی بەدەستنەهێنێت، ئەم کوتلانە زۆرجار هەوڵدەدەن لەڕێگەی دامەزراندنی حکومەتەوە ئیمتیازاتێکی دیاریکراو بەدەست بهێنن و خۆیان بەسەر حکومەتێکی "هاوپەیمانی" دا بسەپێنن، لەگەڵ ئەوەشدا ڕەنگە ڕەوتی سەدریش بەو مانایە بێت کە وەک پێش خۆی سازش ناکات لەپێکهێنانی حکومەتدا.\nخاڵی سێیەم تا ڕادەیەک گەشبینە، هەروەک بۆ یەکەمجارە سەربەخۆکان بە توندی چوونە ناو هەڵبژاردنەکانەوە و پێدەچێت تا ڕادەیەک کورسییان کە م بەدەست هێنابێت،هەروەک بۆ پەرلەمان پێشڕەویان کردووە، ئومێدەخوازن ڕۆڵیان هەبێت لەنوێکردنەوەی پرۆسەی سیاسیدا و بەنزیکترینیان لەشەقامی عێراق دادەنرێن.\nلەکاتێکدا تایبەتمەندییەکانی قۆناغی داهاتوو لەنوێبوونەوەدایە، چەند هەفتەیەکە عێراق لەپێکهێنانی حکومەتی نوێی خۆی جیا دەکاتەوە، ئەگەر چەند مانگێک نەبێت، بۆیە ئێستا ئەو وڵاتە دەچێتە قۆناغی دانوستانی نێوان حیزبییەوە کە قۆناغی مەترسیدارە.\nئەمەش وای لە زۆرێک لە عێراقییەکان کردووە کە ڕەخنە لە تەواوی پرۆسەی سیاسی بگرن تەحەدای سەدر و ئەوانی تر کە هەڵبژاردنەکەیان بردەوە ئەوەیە کە مەزاجی گشتی لە وڵاتدا لەبەرچاو بگرن و هەوڵ بدەن بۆ پردکردنی بۆشایی لەگەڵ خەڵکدا.\nجێی سەرنجە سەرۆک وەزیرانی عێراق کە داوای لەخەڵک کرد دەنگ بدەن، بۆ هەڵبژاردن وەستاون ئەمە یەکەمجارە لەدوای ڕووخانی ڕژێمی سەدام حوسێنەوە سەرۆک وەزیران سەر بەحزبێک و کاندیدێک نەبێت بۆ هەڵبژاردنەکان،نەبوونی هیچ کوتلەو ئەندام نەبوونی لەهیچ حزبێکی دیاریکراودا مانای ئەوەیە کە ڕەنگە بەخت یاوەری بێت کە وەک کاندیدی تەوافوقی پێشکەش بکرێت بۆ پێکهێنانی حکومەتی داهاتوو ئەگەر لایەنەکانی هەڵبژاردن سەرکەوتوونەبن لەهەڵبژاردنی کەسایەتییەک بۆ پێکهێنانی حکومەت لەنێوان خۆیاندا...\nئەوەی بۆکوردگرنگە بۆستی سەرکۆمار لەدوای 2003وە بەرکەوتەی کوردە، هەرچەندەبەپۆستێکی تەشریفاتی نابراوە، بەڵام لەبنەڕەتدا پۆستێکی سیادیەو دەتوانرێت لەبەرژەوەندی کورد وبۆ زۆرێک لەکێشەکانی کوردوو یەکلایی کردنەویان سودلەدەسەڵاتەکانی وەربگیرێت.\nقسەوباس زۆر لەسەرئەوەیە کەسونە پێوایە لای ئەوان بێت باشترە کەسایەتیەکی عەرەبی سونە دابنێرت بۆ ڕازیکردنی وڵاتەعەربیەکانیتر باشترداکۆکی لەسەروەری عیراق دەکرێت،لێرەدا بابەتەکە هێندەی هەوڵدانەبەدەسکەوتی تایبەت بە نەتەوەیەک یان کوتلەیەک هێندە وابەستەنیە بە بەرژەوەندی گشتی وڵاتەوە،بۆیە پێویستەکورد کەسەروی 60 کورسی پەرلەمانی هەیەژماریەکی کەم نییە بتوانێت لەهەرێمە وە ناوماڵی خۆی ڕێکبخاتەوەو هاوپەیمانیەتیەکی کۆنکرێتی بکات لەگەڵ هەموولانەکانەکوردیەکان،مەرجیش بۆچونەناوهەرهاوپەیمانیەتیکی تریش لەبەغداد دەست بەردارنەبوون بێت بۆئەم پۆستە و بتوانێ پۆستی سەرۆک کۆمار لەبەرژەوەندی خۆیی یەکلایی بکاتەوە.


10 زیره‌كترین خاتوونه‌كانی جیهان\n17/9/2018 11:13 AM\nله سه‌رده‌مانی ڕابردوودا زۆر كه‌س لایان وابوو كه پیاوان زیره‌كترین بوونه‌وه‌ری سه‌ر زه‌وین. به‌ڵام له‌گه‌ڵ هه‌وڵی ژنان ده‌ركه‌وت كه ئه‌وانیش له زیره‌كیدا هیچیان له پیاوان كه‌متر نین.\n1- ئۆلیڤیا مێنینگ - ڕێژه‌ی هۆشمه‌ندی 162\nئۆلیڤیا مێنینگ له ته‌مه‌نی 12 ساڵی، واته كاتێك كه هاوته‌مه‌نه‌كانی ئه‌و چێژیان له یاری كردن له‌گه‌ڵ هاوڕێكانیان وه‌رده‌گرت، ساڵی 2012 له تاقیكاری ڕێژه‌ی زیره‌كی Mensaدا به‌شداری كرد. له‌ئاكامدا ده‌ركه‌وت كه ڕێژه‌ی زیره‌كی ئه‌و زیاتره له 162. واته زۆرتر له ئاڵبرت ئه‌نیشتاین و ئیستیڤن هاوكینگ.\n2- ڤبیۆلا مان - ڕێژه‌ی هۆشمه‌ندی 162\nهه‌روه‌ها تاقیكاری Mensaڕێژه‌ی هۆشمه‌ندی ڤبیۆلا مانی ته‌مه‌ن 21 ساڵانی 162 مه‌زه‌نده كردووه كه زیاتره له ڕێژه‌ی زیره‌كی ئاڵبرت ئه‌نیشتاین و ئیستیڤن هاوكینگ. مان حه‌زی له یاری شه‌تره‌نجه‌و حه‌زده‌كات ببێته پزیشك.\n3- جۆدیت پۆڵگار - ڕێژه‌ی هۆشمه‌ندی 170\nپۆڵگار كه یاریزانی شه‌تره‌نجه، خه‌ڵكی وڵاتی هه‌نگاریا‌یه‌و وه‌ك به‌تواناترین خاتوونی یاریزانی شه‌تره‌نجی مێژوو ده‌ناسرێت. ئه‌و ته‌نها ته‌مه‌نی 15 ساڵ بوو كه ناسناوی گه‌وره مامۆستای شه‌تره‌نجی ده‌سته‌به‌ر كرد. پۆڵگار هاوكات له‌گه‌ڵ یاریكردن له‌گه‌ڵ كه‌سانی به‌ناوبانگی جیهانی وه‌كو: ویسواناتان یناندو گری كاسپاروف، وه‌ك یه‌كێك له هۆشمه‌ند‌ترین مرۆڤه‌كانی جیهان ده‌ناسرێت.\n4- ڕۆت لارنس - ڕێژه‌ی هۆشمه‌ندی 175\nڕۆوت لارنس بیركارو مامۆستای بیركارییه. ئه‌و ته‌نها به 10 ساڵ ته‌مه‌ن و به ده‌ره‌جه‌یه‌كی باڵا له تاقیكردنه‌وه‌ی زانكۆی ئۆكسفۆرد ده‌رچوو. ئه‌و له سه‌رده‌می خۆیدا گه‌نجترین ده‌رچووی ئه‌م زانكۆیه بوو.\n5- گریس هاپر - ڕێژه‌ی هۆشمه‌ندی 175\nگریس هاپر زانستوانی به‌ناوبانگی ئه‌مریكی له‌بواری كۆمپیوته‌ر بوو كه یه‌كه‌م كۆمپیوته‌ری مێژوو له‌سه‌ر ده‌ستی ئه‌و سازكرا. له ته‌مه‌نی 34 ساڵیدا هه‌وڵیدا بچێته ڕیزی سوپای ده‌ریایی به‌ڵام سه‌ركه‌وتوو نه‌بوو. بۆیه پاش ئه‌مه ڕۆیشته ناو زانستی كۆمپیوته‌رو ئێستا له زۆربه‌ی زانكۆ به‌ناوبانگه‌كانی جیهان هه‌ڵگری 40 بڕوانامه‌ی خاوه‌ن شانازیه.\n6- ژرمن ئیستل - ڕێژه‌ی هۆشمه‌ندی 180-185\nئیستل له ساڵی 1766 له پاریسی پایته‌ختی فه‌ڕانسا هاتوه‌ته دونیا، ئه‌و لێكۆڵه‌رێكی كۆمه‌ڵایه‌تی و چالاكوانێكی سیاسی و هاوكات نوسه‌رێكی به‌ناو‌بانگ بوو. ئه‌و گرنگترین دژبه‌رو ڕه‌خنه‌گری ناپلیۆن بوو. كه به‌هۆی نوسراوه‌كانیه‌وه له فه‌ره‌نسا ده‌ركراو پاش ماوه‌یه‌ك ژیان له ئه‌ڵمانیا، بوو به ئه‌ندامی گروپی گۆته.\n7- ماری كوری - ڕێژه‌ی هۆشمه‌ندی 185\nكوری یه‌كێكه له كاریگه‌رترین كه‌سایه‌تیه‌كانی مێژوو كه ڕێژه‌ی هۆشمه‌ندییه‌كه‌ی 185 بوو. ئه‌و كه‌سێكی كیمیاكارو فیزیاكاری فه‌ڕه‌نسی - پۆڵۆنیایی بوو.\nكوری خاوه‌نی دوو خه‌ڵاتی نۆبڵه، یه‌كێكیان له ساڵی 1903 بۆ فیزیاو ئه‌وی تریان له ساڵی 1911 بۆ كیمیا. كوری له‌ڕاستیدا به‌ناوبانگترین خاتوونی زانستوانی مێژوویه كه رۆڵێكی گرنگی له جیهانی مۆدێرندا گێڕاوه.\n8- مێڕلین ووس سونت - ڕێژه‌ی هۆشمه‌ندی 190\nناوبانگی مێڕلین ده‌گه‌ڕێته‌وه بۆ ڕێژ‌ه‌ی به‌رزی هۆشمه‌ندیه‌كه‌ی. ئه‌و له گوڤاره‌كاندا كاری تۆژینه‌وه ده‌كات و سه‌رقاڵی نووسینه. ناوی مێڕلین ته‌نانه‌ت له كتیبی گینزدا بۆ ڕێژه‌ی زیره‌كی باڵا تۆماركراوه.\n9- هایپیشا - ڕێژه‌ی هۆشمه‌ندی 190\nهایپیشا، كچی تیئۆن بیركاری به‌ناو‌بانگه كه له‌نێوان ساڵه‌كانی 351-370ی زایینی هاتوه‌ته دونیا. ئه‌و فه‌یله‌سوف، ئه‌ستێره‌ناس و بیركاری خه‌ڵكی وڵاتی یۆنان بوو كه سه‌ره‌تا له میسرو دواتر له ئیمپراتۆریه‌تی ڕۆمی ڕۆژئاوا ژیا. ئه‌و له مێژوودا وه‌ك یه‌كێك له زیره‌كترین خاتوونه‌كانی جیهان ده‌ناسرێت.\n10- ئه‌دیت ئێسترن - ڕێژه‌ی هۆشمه‌ندی 200\nئه‌دیت ئێسترن یه‌كێكی تره له زیره‌كترین ژنانی مێژوو. ئه‌و منداڵێكی له‌ڕاده‌به‌ده‌ر ژیر بوو كه له ته‌مه‌نی 1 ساڵیدا ده‌یتوانی حیسابات بكات و به‌شێوه‌یه‌كی ته‌واو قسه‌بكات. ئه‌ویش وه‌ك زۆرێك له منداڵانی فره‌ژیر، پێش ته‌مه‌نی 18 ساڵی بڕوانامه‌گه‌لێكی زۆری ده‌سته‌به‌ر كردو زیاتر له 128 داهێنان به‌ناوی ئه‌و تۆماركراون. ئێسترن هه‌ڵگری خه‌ڵاتێكی زۆره‌و ڕێژه‌ی هۆشمه‌ندی ئه‌و 200 بووه كه هه‌ندێكجار له تاقیكردنه‌وه‌كاندا ئه‌و ڕێژه‌یه‌شی تێپه‌ڕاندووه.


پارتی زیاد لە لیست و كاندێدێكی بۆ هەڵبژاردنەكان لە كەركوك هەیە\nپارتی دیموكراتی كوردستان لە رێگەی پشتگیری كردن لە چەند كاندیدو لیستێكی كلدانی و توركمانی و كوردی و عەرەبییەوە لە كەركوك و خورماتوو بەشداری لە هەڵبژاردنەكان دەكات، ئەمە لە كاتێكدایە بە رەسمی بایكۆتی هەڵبژاردنی لە پارێزگاكە راگەیاندووە.\nبەپێی زانیارییەكانی (هەواڵ) یەكشەممەی رابردوو پارتی داوای لە ئەندامەكانی خۆی لەناو هێزە ئەمنییەكانی كەركوك كردووە لە دەنگدانی تایبەتدا دەنگ بە (رەیحان حەنا ئەیوب شكرو) كاندیدی ژمارە 9ی لیستی 113ی ئەنجومەنی میللی كلدانی سریانی ئاشوری بدەن كە بەردەوام لە تەلەفزیۆنەكانی ( وار تی ڤی) و روداوەوە ریكلامی بۆ دەكەن.\nپارتی لە رێكەوتنێكیدا لەگەڵ بەرەی توركمانیش بەڵێنی داوە بەشێك لە دەنگەكانی لە كەركوك بدات بە ئەرشەد ساڵحی سەرۆكی بەرەی توركمانی و سەرۆكی لیستی 123ی بەرەی ناوبراو بۆ هەڵبژاردنەكان.\nپێشتریش پارتی بەناوی كاندیدی سەربەخۆوە نوێنەرێكی لە لیستی 175ی یەكگرتووی ئیسلامی لە كەركوك داناوە كە ژمارە 9ی ئەو لیستەیە بەناوی زاهیر خەلیل محەمەدەوە.\nوەكو پاداشتێكیش بۆ پشتگیرییەكانی حەمەی حاجی مەحمود بەشێك لە دەنگدەرانی ئاراستە كردووە دەنگ بە لیستی سۆسیالیست دیموكراتی كوردستان ژمارە 170 بدەن بەتایبەتی كاندیدی ژمارە 2 فەهمی سەعید قادر كە برای روشدی سەعیدی بەڵێندەرە بەناوبانگە هەڵاتووەكەیە.\nلە قەزای خورماتووش پارتی كادرێكی دیاری خۆی بەناوی شێرزاد كەریم مەجید نەجم ژمارە 2 ناسراو بە شێرزاد كەریم نەشمی خستۆتە ناو لیستی (گردبوونەوەی عراقیییەكان بۆ گۆڕانكاری) ژمارە 119ەوە.\nجێگەی باسە بڕیارە بە 24 كاتژمێر پێش لە هەڵبژاردنەكان پارتی بەشێوەیەكی ناوەندی بە پێی ناوچەو ئۆرگان ئەندام و لایەنگرانی ئاگاداردەكاتەوە دەنگ بەو كەس و لیستانەی سەرەوە بدەن.\n 4380 جار بینراوه\n5/8/2018 10:54:13 AM


قەیرانی دارایی نەبوەتەهۆی ڕێگریكردن لەسەردانی هاوڵاتیان بۆ پێشانگای نێودەوڵەتی سلێمانی\nسەلام بێسانسوری 25/11/2020 - 09:57 هەواڵ/كوردستانی\nسەرپەرشتیاری پێشانگای نێودەوڵەتی كتێب سلێمانی ڕایدەگەیەنێت: قەیرانی دارایی نەبوەتە هۆی ڕێگریكردن لە هاتنی هاوڵاتیان بۆ پێشانگاكە و ڕۆژانە هاوڵاتیان بەخۆپارێزی لەڤایرۆسی كۆرۆنا سەردانی پێشانگاكە دەكەن.\nحەسەن ڕەحیم سەرپەرشتیاری پێشانگای نێودەوڵەتی كتێب لە سلێمانی بە كوردیوی ڕایگەیاند: تەنها لەماوەی حەوت ڕۆژدا 70 هەزار هاوڵاتی سەردانی پێشانگای نێودەوڵەتی كتێبیان لەشاری سلێمانی كردوەو ڕێژەكەش مایەی دڵخۆشییە.\nهەروەها ووتیشی: بەپێی داتاكان ڤایرۆسی كۆرۆناو قەیرانی دارایی نەبونەتەهۆی ڕێگریكردن لە هاتنی هاوڵاتیان بۆ پێشانگاكەو ڕۆژانە زیاتر لە هەشت هەزار هاوڵاتی سەردانی پێشانگاكەی كردووە.


RUWANGE |----------------| ڕوانگه: August 2009\nسا خبوونه‌وه‌ی مێژووی وێنه‌یه‌ک به پێی کوردستان میشنێری\nساخبوونه‌وه‌ی مێژووی وێنه‌یه‌ک به پێی "کوردستان میشنێری"\nماوه‌یه‌ک له‌مه‌وبه‌ر کاک ساڵحی حه‌یده‌ریی فاروقی که‌له دۆستانی سه‌رده‌می منداڵی ئه‌م قه‌ڵه‌مه‌یه و تێپه‌ڕینی ڕۆژگار له گه‌رم و گوڕی دۆستایه‌تی و هاوڕێیه‌تیمانی که‌م نه‌کردووه‌ته‌وه وێنه‌یه‌کی به کۆمه‌ڵی باپیر،مام و بابی خۆی بۆ ناردبووم له گه‌ڵ ڕوونکردنه‌وه‌یه‌ک که ئه‌و وێنه‌یه له ته‌ورێزێ هه‌ڵگیراوه و ئی ئه‌و کاته‌یه باپیری دوو کوڕه‌کانی خۆی بردووه‌ته ته‌ورێزێ و له به‌ر خوێندنی ناون به ڵام, له زمانی بابییه‌وه خودالێخۆشبوو "سه‌دیقی حه‌یده‌ری فاروقی" له تێکۆشه‌رانی کۆماری کوردستان ده‌یگێڕاوه " له‌وێ هه‌ستمان به غه‌ریبی ده‌کرد و دوای ساڵێک هاتینه‌وه سابڵاغێ".\nئه‌من که ئه‌و وێنه‌یه‌م دی ده‌ستبه‌جێ به زه‌ینم دا ڕابرد له ژماره‌یه‌کی " کوردستان میشنێری"دا بابه‌تێکم خوێندووه‌ته‌وه ته‌واو له‌و گێڕانه‌وه‌یه ده‌چێ که کاک ساڵح له مه‌ڕ بۆنه‌ی کێشرانی وێنه‌که باسی ده‌کا. به‌خۆشییه‌وه به گه‌ڕانی وورد به ژماره به‌رده‌سته‌کانی " کوردستان میشنێری" دا بابه‌ته‌که‌م دیته‌وه و به پێی ئه‌و نووسراوه‌یه ی خواره‌وه ده‌رده‌که‌وێ وێنه‌ی نه‌مر کاک محه‌مه‌دی فه‌قێ ساڵح و کوڕه‌کانی کاک عه‌بدولقادر وکاک محه‌مه‌د سدیق له سێپتامبری 1922 له ته‌ورێز و له‌وکاته دا هه‌ڵگیراوه که ئه‌وان له ته‌ورێز له مه‌دره‌سه‌ی میسیۆنی پرێسبیتێرییه‌کان له به‌ر خوێندن نراون. ( هێرشی سمکۆ بۆ سه‌ر سابڵاغ و شه‌ڕی له گه‌ڵ له‌شکری ئێران له‌وێ له ئۆکتۆبری ساڵی 1921دا قه‌وماوه).\nساخکردنه‌وه‌ی بۆنه و مێژووی هه‌ڵگرتنی ئه‌م وێنه‌یه به پێی "کوردستان میشنێری" ئه‌و ڕاستییه داده‌گرێته‌وه  ئه‌و سه‌رچاوه‌یه چه‌نده به نرخه  بۆ نووسینه‌وه و تێشک خستنه سه‌ر مێژووی شاراوه‌ی مه‌ڵبه‌ندی موکریان. لێره دا سپاسی کاک ساڵحی حه‌یده‌ری هاوڕێم ده‌که‌م بۆ ناردنی ئه‌م وێنه‌یه بۆ " ڕوانگه".\n"کوردستان میشنێری ژماره‌ی 2، ساڵی 15، فێڤرییه‌ی 1923\nده‌نگدانه‌وه‌یه‌ک له سابڵاغه‌وه\nبه سپاسه‌وه له R.A. Speer ئه‌م پاراگرافه‌ی خواره‌وه له ڕووی نامه‌یه‌کی Burt S. Gifford که بۆ Thomas Edwards له نیۆیۆرکی ناردووه، کۆپی کراوه. نامه‌که له به‌رواری 1ی ئۆکتۆبری 1922 له ته‌ورێزه‌وه ناردراوه.\n[ بێرت.س. گیفۆرد له میسیۆنێرییه‌کانی ئاژانسی " وه‌فریاکه‌وتنی ڕۆژهه‌ڵاتی نزیک" بووه له ته‌ورێز- تێبینی ح.ق ]\n(N.J.L ) ن.ج.لۆر [ سه‌رۆکی کۆمه‌ڵه‌ی لووتێری میسیۆنی ڕۆژهه‌ڵات ]\n" ئێمه ئه‌مساڵ دوو شاگردی تا ڕاده‌یه‌ک ده‌گمه‌نمان له مه‌دره‌سه‌که‌ماندا هه‌یه! ئه‌وان دوو کوڕی کوردی خه‌ڵکی هه‌رێمی سابڵاغن که تا خوارووی شوێنی مه‌دره‌سه‌که‌ی ئێمه به سواری ڕێگای چوار یان پێنج ڕۆژانه. بابیان محه‌مه‌د ساڵح، ده‌رمانسازێکی کورده و نزیکه‌ی ساڵێک له‌مه‌وپێش له لایه‌ن کورده‌کانی سمکۆوه تاڵان کرا کاتێک شاره‌که‌یان گرت و زۆرکه‌سیان کوشت، له‌وانه ئاغای باشیمۆنی سه‌ر به میسیۆنی لووتێری.\nنزیکه‌ی حه‌وتوویه‌ک له‌مه‌وبه‌ر محه‌مه‌د ساڵح له گه‌ڵ دوو کوڕه‌کانی عه‌بدولقادر و محه‌مه‌د [سه‌دیق] له به‌ر ده‌رگای من په‌یدا بوو، جلوبه‌رگه‌کانیان چڵکن ، به‌ڵام ته‌واو کوردی بوو. محه‌مه‌د ساڵح تکای لێکردم کوڕه‌کانی له مه‌دره‌سه‌که‌ماندا وه‌ربگرم و گوتی ته‌نێ دوو کوڕ له نێو هه‌موو عه‌شیره‌ته کورده‌کانی هه‌رێمه‌که‌یدا توانیویانه بچنه مه‌دره‌سه، و گوتی زۆری پێخۆشه کوڕه‌کانی بکه‌ونه به‌ر کارتێکه‌ری میسیۆنی ئه‌مریکایی. محه‌مه‌د ساڵح زۆر شتی جوانی سه‌باره‌ت به ده‌ست ئاواڵه‌یی و دڵگه‌وره‌یی خه‌ڵکی ئه‌مریکا گوت. ئه‌و گوتی ئێستا چ عیشایه‌ی خوڵای شک نابا چونکه سمکۆ هه‌موو که‌سابه‌ته‌که‌ی له‌نێوبردووه. بۆ ئه‌وه‌ی داستانێکی درێژت به کورتی بۆ باس بکه‌م،ئه‌من زۆر خۆشحاڵم ڕابگه‌یێنم که ته‌رتیبێکی ئه‌وتۆ درا  ئه‌و دووکووڕه له ئه‌نواخانه‌ی منداڵانی بێ دایوبابی ئێمه (Near East Orphanage ) وه‌ربگیرێن و ئێستا ئه‌وه له مه‌دره‌سه‌که‌ی ئێمه دا ده‌خوێنن. هه‌ر خۆشه مرۆ گوێیان لێ بگرێ کاتێک ئه‌و کوڕانه به له‌حنی مه‌لای دوازده‌عیلم ده‌قی فارسی ده‌خوێننه‌وه! عه‌بدولقادر ته‌مه‌نی نزیک 14 ساڵ، و برایه‌که‌ی محه‌مه‌د سه‌دیق نزیکه‌ی 12 ساڵانه.ئه‌وان زۆر خوشحاڵن له لای ئێمه‌ن، و ئێمه هیوادارین بکرێ کارێکی باشیان بۆ بکه‌ین."\nPosted by Ruwange --- ڕوانگه at 12:05 PM 0 comments Links to this post\nكۆمه‌ڵه‌ی لووتیری میسیۆنی ڕۆژهه‌ڵات ماوه‌یه‌کی درێژ بێده‌نگه‌ی کردووه له داخرانی پێگه‌که‌یان له سابڵاغێ و ڕۆژنامه‌ی لووتێران ئۆریانت میشن The Lutheran Orient Mission که له ساڵی 1929یه‌وه له جیاتی کوردستان میشنێری The Kurdistan Missionary بڵاو بووه‌ته‌وه له ژماره‌ی 2ی مانگی مارسی 1938 یانی دووساڵ دواتر خه‌به‌ری داخرانی پێگه‌که‌یانی به‌م شێوه‌یه‌ی خواره‌وه بڵاو کردووه‌ته‌وه:\n"پێگه‌ی میسیۆن له سابڵاغێ داخرا\nحکوومه‌تی ئێران داوا له هه‌موو هاووڵاتیانی بێگانه ده‌کا ناوچه‌ی ڕۆژئاوای باکوور به جێ بهێڵین\nچوار ساڵ له‌مه‌وپێش حکوومه‌تی ئێران فه‌رمانی دا که پێگه‌ی میسیۆنی پرێسبێتێری له ورمێ، ئێران ( که نێوی پێشوی پێرشیا بوو) دا بخرێ دوای 100 ساڵ کار و خه‌باتی سه‌ختی ئه‌و مه‌سیحیانه له ناوچه‌که دا.\nدوو ساڵ له‌مه‌وپێش حکوومه‌تی ئێران داوای له میسیۆنێرییه‌کانی ئێمه کرد که پێگه‌ی سه‌رسنووری خۆیان له ساوجبولاغ، که ئێستا نێوی بووه به مه‌هاباد دابخه‌ن، و نزیکتر ببنه‌وه له ناوچه‌کانی نێوه‌وه‌ی وڵات. به ڕێگه‌ی وه‌زاڕه‌تی کارو باری ده‌ڕه‌وه ڕا ئه‌وان ئه‌م دوو خاڵانه‌ی خواره‌وه‌یان بۆ میسیۆنێره‌کانی ئێمه ڕوون کرده‌وه:\n1- هیچ جۆره به‌رنامه‌یه‌کی دژی میسیۆنێری له گۆڕێ دانییه.\n2- ئه‌وان هیچ تاوانێک ناخه‌نه پاڵ میسیۆنه‌که یان یه‌کێک له میسیۆنێرییه‌کان.\nئه‌و هۆیه‌ی که حکوومه‌تی ئێران بۆ کشانه‌وه و پێویستی ڕۆیشتنی ئێمه باسی کرد بوو بریتی بوو له " جێبه‌جێکردنی هێندێک گیروگرفتی تایبه‌تی که پێویست ده‌کا و به‌جێیه که هیچ هاووڵاتییه‌کی بێگانه له ناوچه‌که‌دا نه‌بێ." هۆیه‌کی دیکه‌ش که باسیان نه‌کردبوو، ڕه‌نگه مۆڵدانی هێزه‌نیزامییه‌کانی ئێران بووبێ له ڕۆژئاوای باکووری ئێران. ئێمه به‌گردبڕی نازانین که هۆی کۆ کردنه‌وه‌ی ئه‌و هه‌موو هێزه نیزامییه له‌و ناوچه‌یه‌دا چییه.\nئه‌ی بارودۆخی ئه‌و که‌سانه‌ی که مه‌سیحین چی؟\nئه‌و که‌سانه‌ی  میسیۆنی ئێمه له منداڵییه‌وه به خێوی کردبوون و ئێستا گه‌وره بووبوون و ده‌یانتوانی وه‌ک که‌سانی مه‌سیحی له سه‌ر پێی خۆیان ڕاوه‌ستن. دوو له کچه‌کان ئێستا بوونه ژنی ته‌واو و مێردیان کردووه به هاوسه‌ری مه‌سیحی و ئێستا له به‌شێکی دیکه‌ی ئێران دا ده‌ژین.ئه‌وانه‌ی که کوڕ بوون ئێستا پیاون و ده‌توانن وه‌ک سنعاتکاری مه‌سیحی خۆیان به‌ڕێوه‌به‌رن و نانی خۆیان په‌یدا که‌ن. چه‌ند منداڵێک که ئێمه به‌خێومان ده‌کردن و ناتوانن نانی خۆیان په‌یدا که‌ن، دراون به پێگه‌یه‌کی دیکه‌ی مه‌سیحی که ئاگادارییان لێ بکا. ده‌ره‌تانی ئه‌وه نییه که ئه‌وان له ئێرانه‌وه ڕابگوێزرێنه ده‌ره‌وه‌ی وڵات.\nبۆ ئێمه که له نێو ئه‌و خه‌ڵکه دا کارمان کردووه، هاسان نییه ببینین که پێوه‌ندیمان پێیانه‌وه نامێنێ و لێیان هه‌ڵده‌پچڕێین. به خۆشییه‌وه ئێمه قه‌ت حه‌ولی ئه‌وه‌مان نه‌دا له‌وێ کۆمه‌ڵگه‌یه‌کی مه‌سیحی پێکه‌وه نێین و دوایه ناچار بین به‌جێیان بهێڵین. ئه‌و خه‌ڵکی خۆجێییه‌ی که مه‌سیحی بوون هه‌میشه ده‌ست له پشتیان ده‌درا و ته‌شویق ده‌کران وه‌ک مه‌سیحی له کۆمه‌ڵگه دا ژیانی ئاسایی خۆیان ڕاپه‌ڕێنن. دیاره ئه‌وه جار جار بۆیان هاسان نه‌بوو. ئێستا ده‌رده‌که‌وێ  ئه‌و سیاسه‌ته‌ی ئێمه‌سیاسه‌تێکی ژیرانه بووه. ئێستا ده‌بێ ئێمه و دۆسته‌کانمان به‌رعوۆده‌یی خۆمان نیشان بده‌ین بۆ پاراستنی خوڵای چونکه ئیدی چ ڕێگه‌ی دیکه‌مان له به‌ر ده‌م دانییه.\nئه‌ی چ به‌سه‌ر ماڵ و مڵکمان دێ؟\nئێمه پارچه مڵکێکی زۆر باشمان هه‌بوو له شوێنێکی زۆر باشی سابڵاغێ دا. له‌و مڵکه دا ئه‌و چاوه‌خانووانه‌مان هه‌بوون که بۆ کاره‌که‌مان پێویست بوون. خانووه‌کان وه‌نه‌بێ هێنده‌ش چاک بوو بن به‌ڵام بۆ پێداویستییه‌کانی میسیۆنی ئێمه له‌بار بوون. ئێمه له‌وێدا نه‌خۆشخانه و ده‌رمانگه‌یه‌کی چکۆڵه، دۆعا خانه‌مان دامه‌زراندبوو و ماڵی میسیۆنێرییه‌کانیشمان هه‌ر له‌و خانوونه‌دا بوون یان ئه‌گه‌ر پێویست بووبا له خانووی دیکه دا ده‌ژیان. ئێمه پێشنیازمان به حکوومه‌تی ئێران کرد ئێستا که ده‌یانه‌وێ پێگه‌که‌مان داخه‌ن ده‌بێ مڵکه‌که‌مان لێ بکڕنه‌وه. وتووێژ بۆ فرۆشتنی مڵکه‌که ده‌ستبه‌جێ ده‌ستی پێکرد و دواجار چه‌ند ڕۆژ له‌مه‌و به‌ر کۆتایی هات. ئاغای مولێر، میسیۆنێری ئێمه له ئێرانێ، به تێلگراف، پێی ڕاگه‌یاندین " پێک هاتن کرا، وه‌ڕێ ده‌که‌وم". ئه‌و قسه‌یه مانای ئه‌وه‌یه که دواجار مڵکه‌که له لایه‌ن حکوومه‌تی ئێرانه‌وه کڕدراوه و ئاغای مولێر ئاماده‌یه  به‌ره‌و شوێنی تازه‌ی چالاکی خۆی وه‌ڕێ که‌وێ.\nئه‌ی ده‌بێ بۆ کوێ بچین ؟\nحکوومه‌تی ئێران داوای له ئێمه ئه‌وه بوو بگوێزینه‌وه ناوچه‌ی زیاتر به‌ره‌و نێوخۆی ئێران. ئه‌وه‌ش مانای ئه‌وه بوو:\n1) شوێنێکی تازه و له بار ببینینه‌وه\n2) ده‌ست به شێوه کارێکی تازه و جوێ له ئه‌وه‌ی کردوومانه بکه‌ین و ده‌ست له‌وه هه‌ڵگرین که تا ئێستا کردوومانه.\nدوای لێکدانه‌وه‌یه‌کی ورد و ووشیارانه و به‌ده‌م شوکرانه بژێرییه‌وه ده‌سته‌ی به‌ڕێوه‌به‌ریی کۆمه‌ڵه‌که‌مان برێاری دا\n" وا وێده‌چێ چ بانگه‌وازێکی به‌جێ و جێگای باوه‌ڕ له ناوچه‌کانی نێوخۆی ئێرانه‌وه له ئێمه نه‌کرابێ. کۆڕوکۆمه‌ڵی جۆر به‌جۆر و زۆر و زه‌وه‌ند له عێڕاق به ساڵان داوایان له ئێمه کردووه بچینه لایان و له‌وێ پێگه‌یه‌کی میسیۆنه‌که‌مان دامه‌زرێنین. ئه‌و داوایانه ده‌ری ده‌خه‌ن چوونمان بۆ عێڕاقێ به میسیۆنه‌که‌مانه‌وه کارێکی به‌جێ یه." ئه‌وه‌ش مانای ئه‌وه‌یه ئێمه ده‌بێ نزیکه‌ی 200-150 میل زیاتر به‌ره‌و ڕۆژئاوا بچین. له‌وێ هه‌ر ئه‌و جۆره چالاکییه‌ی له سابڵاغ بوومانه ده‌توانین درێژه پێبده‌ین. ئه‌گه‌ر چی شوێنه‌که له ووڵاتێکی دیکه‌یه، به‌ڵام خه‌ڵکی سابڵاغ و ئه‌وێ هه‌ر یه‌ک جۆره خه‌ڵکن. ئێمه له گه‌ڵ ئاغای مولێر وا ڕێک که‌وتووین به وردی لێی بکۆڵێته‌وه به‌ر له‌وه‌ی به گردبڕی بڕیار بده‌ین پێگه‌ی سه‌ره‌کیمان له کوێ دامه‌زرێنین و داوامان لێکردووه ئێمه له ئاکامی لێکۆڵینه‌وه‌کانی خۆی ئاگادار کاته‌وه.\nکاره‌که‌مان ده‌بێ به‌رده‌وام بێ\nئێمه هه‌موومان له سه‌ر ئه‌وه ڕێکین که هیچ هۆیه‌ک نییه بۆ ئه‌وه‌ی چالاکی میسیۆنه‌که‌مان ڕابگرین. پاول ده‌ستی له کار هه‌ڵنه‌گرت ئه‌و کاته‌ی بۆ ماوه‌یه‌ک کۆرینتی به ڕوو دا داخرابوو. ئه‌و چووه شوێنێکی دیکه، زۆری ئه‌ملا و ئه‌ولا کرد به‌ڵام، هه‌میشه له سه‌ر ئامانجی خۆی سوور بوو" شانشینی عیسا ده‌بێ دابمه‌زرێندرێ.ئینجیل ده‌بێ به وه‌عز دابدرێ." مێژووی کلیساده‌یسه‌لمێنێ که ئه‌ژدادی ئێمه‌ش هه‌ر وایان کرد.... با قه‌ت له بیرمان نه‌چێ که ئه‌وه کاری خوڵایه..... ده‌سته‌ڵاتی به‌شه‌ری له‌وانه‌یه بۆ ماوه‌یه‌ک پێش به کاری عیسا بگرێ. به‌ڵام، قه‌ت ناتوانن له نێوی به‌رن. ده بڵا شوکرانه‌بژێری خوڵای بین که داوخوازی چۆل کردن و کشانه‌وه‌ی ئێمه له سابڵاغ له به‌ر حه‌ولی دژی عیسایی نه‌بوو. گشت ئه‌و وتووێژانه‌ی کردمان دۆستانه بوون.\nئه‌ی دادێ چۆن ده‌بێ؟\nلێره له ووڵات زۆر له دۆستانمان ئه‌م پرسیاره‌یان هێناوه‌ته گۆڕێ. ووڵامی ئێمه ئه‌مه‌یه. ئێمه شوێنکمان هه‌یه، جێیه‌کی له‌باره، که له‌وێ ده‌کرێ له سه‌ر چالاکییه‌کانمان به‌رده‌وام بین. کاره‌که‌مان له نێو نه‌چووه. ئێمه هه‌م سه‌رچاوه و هه‌م توانایی درێژه دان به کاره‌که‌مان هه‌یه، بۆیه با دروشمه‌که‌مان ئاوا بێ:" بچووه سه‌ر کار و دڵپه‌شێو مه‌به!" ناوچه‌یه‌کی به‌ربڵاو هه‌یه که ئێمه ده‌کرێ و ده‌بێ کاری تێدا بکه‌ین.....با هیچکه‌س وای دانه‌نێ ئێمه ده‌ستمان به‌رداوه و تێک شکاوین. بۆ پێشه‌وه له سه‌ر نێوی خوڵای!.......\nئێمه بۆچی تائێستا سه‌باره‌ت به داخرانی پێگه‌که‌مان بێده‌نگ بووین؟\nئه‌گه‌ر ئێوه به ووردی بیر بکه‌نه‌وه له‌وه تێده‌گه‌ن که تا ئه‌و کاته‌ی وتووێژ بۆ فرۆشتنی مڵک و خانووبه‌ره‌که‌مان له گۆڕێ دابوو باشترین شێوه ئه‌وه بوو  ئێمه زۆر قسه نه‌که‌ین. چونکوو ئه‌وه‌ی ئێمه لێره دا ده‌ینووسین ته‌نانه‌ت له لایه‌ن کاربه‌ده‌ستانی ڕه‌سمی ئێرانیشه‌وه ده‌خوێندرێته‌وه. ئێمه‌ش ئینسانین له‌وانه‌بوو چار جار زمانێکی زبر و توند به‌کار بهێنین و ئه‌وه‌ش کارێکی ژیرانه نه‌ده‌بوو و له‌وانه بوو سه‌ده‌مه‌یه‌کی زۆرمان پێ بگه‌یێنێ. ئێوه ده‌بێ دڵنیا بن که بێده‌نگه لێ ڕاکردنی کۆمیته‌ی به‌ڕێوه‌به‌ری به هیچ شێوه‌یه‌ک به مه‌به‌ستی هه‌ڵخه‌ڵه‌تاندن و فریو دانی ئێوه نه‌بووه به‌ڵکوو، ئێمه پێڕۆییمان له‌م حوکمه کردووه: " جاری وا هه‌یه مرۆ قسه ده‌کا و جاری واش هه‌یه بێده‌نگ ده‌بێ" ئه‌و دووساڵه‌ی ڕابردوو کاتی بێده‌نگی بوو، ته‌نانه‌ت ئه‌گه‌ر هێندێک جاریش ده‌رداوی و ناخۆش بووبێ. له جه‌نگه‌ی ته‌نگانه دا، کاتێک گیرو گرفتی قورس و گران دێنه پێشت ، عه‌قڵ ده‌ڵێ: " له سه‌ره خۆ به" ووشه‌ی توند و تیژ، قسه‌ی زبر هیچ کاتێک هیچ برینێکی ساڕێژ نه‌کردووه‌ته‌وه. ئێران بڕیاری داوه گێره و کێشه‌کانی خۆی له ڕۆژئاوای باکووری ووڵاته‌که‌ی دا به سه‌ری خۆی چاره‌سه‌ر بکا به بێ یارمه‌تی ئێمه و به بێ بێگانان. حکوومه‌ته‌که‌یان ئه‌و مافه‌ی هه‌یه. ئیستا ئه‌وان سه‌باره‌ت به‌و مڵک و ماڵه‌ی له سابڵاغێ هه‌مان بوو له گه‌ڵمان ڕێک که‌وتوون، ئه‌گه‌رچی کاره‌که‌شیان به شێوه‌ی ڕۆژهه‌ڵاتیانه‌ی خۆیان زۆر وه‌دره‌نگی خست، به پێچه‌وانه‌ی ئه‌وه‌ی ئێمه‌ی ئه‌مریکایی ده‌مان کرد؛ له گه‌ڵ ئه‌وه‌شدا گرفته‌که دۆستانه یه‌کلا کراوه. ده بڵا نییه‌ت باشی به‌رده‌وام بێ. ئه‌و ڕۆژه دێته‌وه که ئێمه دیسان ده‌توانین ته‌نانه‌ت بگه‌ڕێینه‌وه سابڵاغیش بۆ درێژه دان به ئه‌رکی ناته‌واوی خۆمان.\n__ بێورگر "\nوه‌ک له نووسینه‌کانی " لووتێران ئۆریانت میشن" ڕا ده‌رده‌که‌وێ جه‌نابی کلێره‌نس مولێر که میسیۆنێرییه‌کی دیکه‌ی " کۆمه‌ڵه‌ی میسیۆنی لووتێری ڕۆژهه‌ڵات" بووه له ئێران و له به‌سه‌رهاتی " هێنری ئا. مولێر" دا به کورتی باسی لێوه کرا به‌رپرسی وتووێژ له‌گه‌ڵ کاربه‌ده‌ستانی ده‌وڵه‌تی ئێران بووه سه‌باره‌ت به مڵک و ماڵه‌که‌یان له سابڵاغێ. " لووتێران ئۆریانت میشن" هه‌ر له‌و ژماره‌یه‌ی خۆی دا که باسی داخرانی پێگه‌ی میسیۆنه‌که‌یانی له سابڵاغ بڵاو کردووه‌ته‌وه نامه‌یه‌کی کلێره‌نس مولێری بڵاو کردووه‌ته‌وه که له تارانه‌وه بۆ جه‌نابی ئالفرێد بێورگری نووسیوه:\n" تاران، ئێران، 26ی ژانڤییه‌ی 1938\nجه‌نابی بێورگری خۆشه‌ویست:___\nشوکرانه بژێری خۆڵاین که هه‌موو پشتیوانییه‌ک له‌وی ڕا دێ! ئاخره‌که‌ی، به حه‌ول و ته‌وه‌کولی خوڵای، دۆعاکه‌مان قه‌بووڵ بوو، و حه‌وله‌کانمان کۆتایی پێهات و هیوا و چاوه‌ڕوانیمان وه‌دی هات،له دوای ئه‌و هه‌موو چاوه‌ڕوانی و نادڵنیاییه هێشتاش له به‌رم زه‌حمه‌ته باوه‌ر بکه‌م وتووێژه‌کانمان ئاخری شتێکیان لێ شین بووه.\nمن وا هه‌ست ده‌که‌م ده‌ڵێی دنیایه‌کی تازه‌م به‌ڕوودا کراوه‌ته‌وه و له دڵی خۆمدا به به‌رده‌وامی شوکرانه بژێری خوڵام. به‌ڕاستیش به‌ڵێنه‌کانی گه‌وره‌مان جێی متمانه‌یه.........\nپێنجشه‌مۆی ڕابردوو چاوپێکه‌وتنێکیان بۆ ڕێک خستبووم له ده‌فته‌رخانه‌یه‌کی ڕه‌سمی ئاسایی، له‌وێ به‌ڵگه‌ی سه‌وداکه‌م واژۆ کرد. چه‌کی گشت قیمه‌تی مڵکه‌که‌یان داینێ. بۆ چه‌ند ڕۆژان هێشتا دڵنیا نه‌بووین چونکه بانک ئاماده نه‌بوو چه‌که‌که خورد کاته‌وه،له به‌ر ئه‌وه‌ی دراو نه‌خرابووه حیسابه‌که‌وه. پێرێ ئاگاداریان کردم دراوه‌که هاتووه و ده‌توانم وه‌ری بگرم. ئێستا هه‌ر ئه‌وه ماوه دراوه‌که بگۆڕدرێته‌وه و وابزانم ئاغای Payne، ده‌توانێ ئه‌و کاره به ڕێگای کۆمیسیۆنی دراو گۆڕینه‌وه دا جێبه‌جێ بکا. وا چاوه‌ڕوان ده‌کرێ ئه‌و تاچه‌ند ڕۆژی دیکه بگاته‌وه ئێره.\nدوێنێ تیلگرافێکی کورتم به‌م نێوه‌رۆکه‌وه بۆ ئێوه نارد، " جێبه‌جێ بوو، وه‌ڕێ ده‌که‌وم" دراوه‌که دراوه به میسیۆنی ئه‌مریکایی لێره و ئاغای Payne ده‌توانێ بیکا به دۆڵاری ئه‌مریکایی. ئه‌من 2000 ڕیاڵم بۆ مه‌سره‌فی خۆم و میسیۆن لێ هه‌ڵگرتووه.\nئه‌و ڕۆژانه ڤیزای عێڕاقم وه‌رگرت و دیدارێکی زۆر دۆستانه‌م له گه‌ڵ کۆنسوولی عێراق هه‌بوو. ئه‌و ئینگلیسیه‌کی ڕه‌وان ده‌زانێ و زۆر دۆستانه له‌گه‌ڵم جووڵاوه. چ ئامۆژگارییه‌کی نه‌کردم به‌ڵام، کاتێک باسی نه‌خشه و پلانی خۆمانم بۆ کرد گوتی، کار له‌وه چاکتر نابێ. ئه‌من دڵنیا نیم به‌ڵام وا چاوه‌ڕوان ده‌که‌م له ماوه‌ی چه‌ند حه‌وتووی داهاتوو دا لێره بڕۆم. له‌وێ پێداویستییه سه‌ره‌تاییه‌کانمان جێ به جێ ده‌کرێن به‌ڵام پێشنیازم ئه‌وه‌یه کاتێک ئه‌م نامه‌یه‌تان ده‌گاته ده‌ست به پۆست دا چه‌کێک بنێرن. هه‌ر وه‌ها تکایه ژماره پێشووه‌کانی ڕۆژنامه پچووکه‌که‌ی خوشمانم (The Lutheran Orient Mission ) بۆ بنێرن. دواتر ئه‌من دوورودڕیژتر ووڵامی نامه‌کانی ئه‌و دواییانه‌ی ئێوه ده‌ده‌مه‌وه.\nله‌و ڕۆژانه دا دوکتور سه‌عید خان سه‌ردانی کردم. ئه‌و ناساز بوو و زۆر پیس سه‌رمای ببوو. ئه‌و گۆڵمه‌زه‌ی به سه‌ری هاتووه له ڕووی به‌ده‌نییه‌وه هێندێک لاوازی کردووه، به‌ڵام، ئیمانی سست نه‌بووه و له سه‌رجێی خۆیه‌تی.( دوکتور سه‌عید خان له‌ودواییانه‌دا که بۆ سه‌ردانێک چووبووه‌وه هه‌مه‌دان له‌وێ زیندانی کرابوو.له‌وێ هێشتا هه‌ستی ده‌مارگرژی له ئاست ئه‌و مه‌سیحییه چاکه که سه‌رده‌مایه‌ک یه‌کێک له ڕێبه‌ڕانی موسوڵمان بووه له گۆرێ دایه.) ئه‌من دڵنیام له دادێیه‌کی نزیک دا دۆعا و پاڕانه‌وه‌کانمان ئه‌وه‌نده‌ی دیکه‌ش زیاتر قه‌بووڵ ده‌کرین.\nله په‌نای خۆشه‌ویستی ڕزگاریده‌رمان دا،\nکلێره‌نس مولێر. "\nATLA (American Theological Library Association ) کۆمه‌ڵه‌ی کتێبخانه‌ی تێئۆلۆژی ئه‌مریکایی که ده‌نگو باسی کۆن ده‌پارێزێ له ماڵپه‌ره‌که‌ی دا دوو هه‌واڵی کورتی سه‌باره‌ت به کۆمه‌ڵه‌ی لووتێری میسیۆنی ڕۆژهه‌ڵات بڵاو کردووه‌ته‌وه:\n"The Kurdistan Missionary" میسیۆنی کلیسای لووتێری بۆ کوردستان. " ئه‌و بڵاو کراوه‌یه مانگانه وه‌کوو زمانحاڵی شووڕای هاوکۆیی ئێڤانگێلی لووتێری کۆمه‌ڵه‌ی میسیۆنی ڕۆژهه‌ڵات بڵاو ده‌کراوه له به‌رژه‌وه‌ندی میسیۆنه لووتێرییه‌کان له کوردستانی ئێران و کوردستانی ترکییه دا.له ساڵی 1910 تا 1928 "\nALTA no.:2005c-S062,2 reels ( 1910-1928)\nLutheran Orient Mission له ساڵی 1929 تا ساڵی 1963 بڵاو کراوه‌ته‌وه\nMessenger ( کۆمه‌ڵه‌ی لووتێری میسیۆنی ڕۆژهه‌ڵات ) له ساڵی 1963 تا ساڵی 1971 بڵاو کراوه‌ته‌وه.\nمیسیۆنی لووتێری له ئێران و عێڕاق؛ میسیۆن بۆ موسوڵمانان. لوتێران ئۆریانت میشن که کۆمه‌ڵه‌ی لووتێری میسیۆنی ڕۆژهه‌ڵات بڵاوی ده‌کرده‌وه له لاپه‌ڕه‌ی یه‌که‌می ژماره‌ی مانگی ژانڤییه‌ی 1929ی خۆیدا ده‌نووسێ:\n" ڕۆژنامه‌ی کوردستان میشنێری [له‌م ژماره‌یه‌وه] نێوی خۆی ده‌گۆڕێ، به‌ڵام ئامانج یان سیاسه‌تی خۆی ناگۆڕێ. وا وێده‌چێ دۆستانی ئێمه له ئێران ته‌واو ناسیۆنالیستانه بیر بکه‌نه‌وه. [ ئه‌وان ده‌ڵێن] نێوی کوردستان، بۆ ئاماژه کردن به ناوچه‌یه‌ک یان ئه‌ستانێک، دروست نییه ؛ دووبه‌ره‌کی ده‌نێته‌وه و هه‌ڵخه‌ڵه‌تێنه‌رانه‌یه، ئه‌وان ئاوا بیر ده‌که‌نه‌وه. له ڕابردوو دا ئێمه له سه‌ر ناردراوه پۆستییه‌کانمان ده‌ماننووسی ساوجبولاغ، کوردستان. ئه‌و وشه‌یه‌ی دواییان هه‌میشه سانسۆر ده‌کرد. نێوی جوگرافیایی، ئه‌و شوێنه‌ی ئێمه به کوردستانمان هه‌ڵداوه، _ ئازه‌ربایجانه. له به‌ر ئه‌وه و ، هۆی دیکه‌ی پچووکی دیکه، ئێمه نێوی ڕۆژنامه‌که‌ی خۆمان له کوردستان میشنێرییه‌وه گۆڕیوه و کردوومانه به لووتێران ئۆریانت میشن. ئه‌وه‌ی دوایی هه‌میشه نێوی کۆمه‌ڵه‌که‌ی ئێمه بووه."\nATLA no.:2005C- S063 through 2005C- S064, 2 reels (1929- 1971). "\nPosted by Ruwange --- ڕوانگه at 5:26 PM 0 comments Links to this post\nجه‌نابی هێنری ئا.مولێر و هاوسه‌ری له ساڵی 1959\nهێندێک زانیاری زیاتر له سه‌ر هێنری ئا.مولێر*\nجه‌نابی. هێنری ئا. مولێر، دوایین میسیۆنێری " کۆمه‌ڵه‌ی لووتێری میسیۆنی ڕۆژهه‌ڵات " له سابڵاغێ دوای به جێهێشتنی ئه‌وێ بۆ ماوه‌یه‌کی زۆر له کوردستانی عێراق درێژه به چالاکی میسیۆنێری دا.\nڕۆژنامه‌ی Lake Benton Valley News ڕۆژنامه‌یه‌ک له ئه‌یاله‌تی مینێسوتا له ئه‌مریکا له ژماره‌ی 10ی سێپتامبری 1959 ی خۆیدا کورته باسێکی له‌مه‌ڕ مولێر و هاوسه‌ری له گه‌ڵ وێنه‌یه‌کیان بڵاو کردووه‌ته‌وه. ئه‌و ڕۆژنامه‌یه له ژێر سه‌رنووسی " فێستیڤاڵی مێسیۆن له کلیسای لووتێری ئینگلیسی" دا ده‌نووسێ: " ڕۆژی 13ی سێپتامبر فێستیڤالێک که له لایه‌ن میسیۆنه‌وه ڕێک خراوه له کلیسای لووتێری ئینگلیسی به ڕێوه‌ده‌چێ. که‌شیش هێنری ئا. مولێری سه‌ر به میسیۆنی لووتێری ڕۆژهه‌ڵات و هاوسه‌ری میسیۆنێری میوانن له‌و فێستیڤاڵه دا.\nکه‌شیش مولێر له سه‌عات 9.30 سه‌رله‌به‌یانی به‌ده‌م ڕێوڕه‌سمی دۆعا خوێنییه‌وه قسه بۆ ئاماده‌بووان ده‌که‌ن.\nهه‌م قه‌شه مولێر و هه‌م خانمی مولێر له سه‌عات 10:30 بۆ هێندێک له پۆله‌کانی مه‌دره‌سه‌ی یه‌کشه‌مۆیان ده‌دوێن. بۆ نیوه ڕۆ ئه‌ندامانی کلیسا هه‌رچییه‌کی بۆ نانی نیوه‌ڕۆ له به‌رده‌ست دا بێ به یه‌که‌وه ده‌یخۆن. هێنری ئا.مولێر هێندێک سڵایدی ڕه‌نگی زۆر تایبه‌تی له مه‌ڕ سه‌رزه‌وی پیرۆز و ئه‌و چاڵاکییه میسیۆنێرییانه‌ی له‌وێ کراون نیشان ده‌دا. باسی بارودۆخی ئێستاش ده‌کا، ماوه‌یه‌کیش ده‌هێڵێته‌وه بۆ پرسیار و ووڵامدانه‌وه. هه‌موو که‌س بۆی هه‌یه له‌و فێستیڤاڵه دا به‌شدار بێ.\nقه‌شه هێنری ئا. مولێر له بافڵه‌کانی نیاگارا له نیۆیۆرک له دایک بووه و له حه‌وزه‌ی عیلمییه‌ی لووتێری بافالۆ له نیۆیۆرک خوێندنی ته‌واو کردووه، له 19ی ئاوریلی 1929 خۆی و هاوسه‌ری بۆ یه‌که‌م ئه‌ر‌کی میسیۆنێری خۆیان به که‌شتی به‌ره‌و سابڵاغ، پێرشیا (ئێران) چوون. دوای 8 ساڵ خزمه‌ت له ئێران مولێره‌کان بۆ حه‌سانه‌وه گه‌ڕانه‌وه وڵات و دوای ماوه‌یه‌ک له کلیسا ده‌ستیان به کار کرده‌وه.\nله‌ساڵی 1950 دوای ساڵانی شه‌ڕ حه‌ول درا دیسان میسیۆنێرییه‌کان بنێردرێنه‌وه بۆ سه‌رزه‌وی پیرۆز. قه‌شه مولێر و هاوسه‌ری دڵخوازی خۆیان ده‌ربڕی بۆ ئه‌وه‌ی بچنه‌وه لای ئه‌و خه‌ڵکه‌ی که خۆشیان ده‌ویستن. له 21ی مه‌ی 1954مولێره‌کان له نیۆیۆرکه‌وه وه‌ڕێ که‌وتن و له 18ی ژووه‌نی 1954 دا گه‌یشتنه هه‌ولێر، عێڕاق. هێنری ئا. مولێر بوو به به‌ڕێوه‌به‌ری پێگه‌ی میسیۆنه‌که‌یان له وێنده‌رێ.\nله مانگی ژانڤییه‌ی ئه‌مساڵ دا [ 1959] له پڕ پێنج ساڵ کاری زه‌حمه‌ت و ئاڵۆزیان له هه‌ولێری عێڕاق کۆتایی پێ هێندرا. له‌و ده‌مه‌ی دا که له عێڕاق شۆڕش کرا و بوو به هۆی کووژرانی ئه‌ندامانی بنه‌ماڵه‌ی پاشایه‌تی و سه‌رۆکوه‌زیر له عێڕاق، مولێری ژن و شوو له ئوورشه‌لیم، ئۆردۆن بوون بۆ به‌شداری له کۆنفڕانسێکی میسیۆنێری دا.\nسنووره‌کانی عێڕاق ده‌ستبه‌جێ گیران و مولێره‌کان له 14ی ژووییه تا نێوه‌ڕاستی سێپتامبر ماتڵ بوون بۆ ئه‌وه‌ی بتوانن ئیزن وه‌ربگرن و بگه‌ڕێنه‌وه ماڵی خۆیان له عێڕاق. کاتێک گه‌یشتنه‌وه عێڕاق حکوومه‌تی تازه فه‌رمانی دابوو گشت بێگانه‌کان له وڵاته‌که ده‌رکه‌ون. موڵێره‌کان توانییان تا ژانڤییه‌ی ئه‌مساڵ [ 1959] له‌وێ بمێننه‌وه.\nئه‌وان ئێستا له ناوچه‌کانی Midwest باسی دۆزی میسیۆنی لووتێری ڕۆژهه‌ڵات بۆ ئه‌ندامانی کلیسا لووتێرییه‌کان ده‌که‌ن. ئه‌و چالاکییانه‌ی وا میسیۆن له عێڕاق کردوویه‌تی، له‌وێ ئێڤاگێلییه‌کی خۆجێی، ئاغای شامی به‌ڕێوه‌ی بردووه."\n* سپاس بۆ یای کاره‌ن تێریل Karen Terrill بۆ ناردنی بڕاوه‌ی رۆژنامه‌ی Lake Benton Valley News بۆ ڕوانگه\nPosted by Ruwange --- ڕوانگه at 11:21 PM 0 comments Links to this post


هێزه‌کانی ئه‌مریکی و عێراقی هه‌ڵمه‌تیان کردۆته سه‌ر ناوچه‌یه‌کی نزیک سامه‌را\nهێزه‌کانی ئه‌مریکی و عێراقی د‌ه‌ستیان کردووه به ئۆپه‌راسیۆنێک له نزیک سامه‌را له باکوری به‌غدا. له‌شکر ده‌ڵێت له‌م ئۆپه‌راسیۆنه‌دا، گه‌وره‌ترین هێرشی ئاسمانی ئه‌نجام ده‌درێت له‌وه‌ته‌ی هێزه‌کانی هاوپه‌یمانانی به ڕێبه‌رایه‌تی ئه‌مریکا له سێ ساڵ له‌مه‌وبه‌ردا هێرشیان کرده سه‌ر عێراق.\nئه‌مریکا له ڕاگه‌یاندنێکدا ئاماژه ده‌دات به‌وه‌ی که ئه‌م ئۆپه‌راسیۆنه له نزیک سامه‌را ئه‌نجام ده‌درێت و تیایدا زیاتر له 50 هه‌لیکۆپته‌ر و 1500 سه‌ربازی ئه‌مریکی و عێراقی به‌شداری ده‌که‌ن، هه‌روه‌ها چه‌ند سه‌د تانک و زرێ پۆشی تاکتیکیش به‌کار دێن و باوه‌ڕده‌کرێت ئه‌م ئۆپه‌راسیۆنه بۆ چه‌ند ڕۆژێک به‌رده‌وام بێت.\nجێی باسه، له‌م ماوه‌یه‌ی دواییدا سامه‌را بۆته شوێنی کوشتنی پۆلیس و سه‌رباز و که‌سانی سیڤیڵ، هه‌روه‌ها ئه‌و شاره‌یه که تیایدا مزگه‌وتێکی پیرۆزی شیعه‌کان له مانگی ڕابردوودا ته‌قێنرایه‌وه. ئه‌و ته‌قینه‌وه‌یه‌ی مه‌زاری ئه‌لعه‌سکه‌رییه‌ش بووه به‌رپابوونی شه‌ڕی نوژادی که تیایدا سه‌ده‌ها که‌س گیانیان له ده‌ستدا.


ئاگربەست لە غەززە\nگرام زێڕ 257.232\nئاگربەست لە غەززە\nبه رواری داگرتن : 2018-11-14 11:18\nغەززه - بە نێوەندگیری میسڕ شەڕی لە نێوان هێزەکانی سەهیۆنیست و هێزەکانی بەرخوەدانی فەلەستین بە کۆتای هات و ئاگربەست ڕاگەیەندرا.\nژووری هاوبەشی هێزەکانی شۆرەش ڕایانگەیاند کە دوێنێ بە نێوەندگیری میسڕ ئاگربەست ڕاگەندرا.\nهەروەها لە ڕاگەیەندراوەکە باس لەوە کرا کە ئەگەر سەهیۆنی دوژمن لە سەر بڕیاری ئاگربەست ڕاوەستێ ئێمەش بەردەوام دەبین لە ئاگر بەست.\nهەروەها باسی لەوە کرا، لە بەرامبەر هێرشەکانی سەهیۆنی دوژمن تەواوی هێزەکانی فەلەستینی لەگەڵ یەکتر بە قارامانی خۆیان پاراست و پڵانی سەهیۆنیەکان هەڵ وەشاند.\nپێش لە ڕاگەیەندراوەکە سەرۆکی بزتنەوەی حەماس ئیسماعیل هەنیە وتبوی ئەگەر هێزەکانی داگیرگەر واز لە هێرشەکانیان بێنن ئێمەش ئەو کات دەتوانین ئاگر بەست بکەین.\nهەروەها ئیسماعیل هەنیە دوێنێ ئێوارە باسی لەوە کرد: هێزەکانی بەرخوەدان خۆیان و گەڵیان لە بەرامبەر هێرشەکانی ڕژێمی سەهۆیۆنی پاراست. گەڵی فەلەستینیش وەکو هەمو کاتێک بە سەبر و مەدح پێشوازی بەرخوەدانی کردوە. (İLKHA)\nبليته كان فەلەستین شەهید غەززە ئاگربەست


نیشتیمان لانکەیەکی هەمیشەیی خواکردە و، کۆمەڵگایەک کۆدەکاتەوە. لە ئێستادا هیچ کۆمەڵگەیەک نەماوە پێی بگوترێ نیشتیمانی یەک نەتەوە (جگە لە هەندێک لە دوورگە دووردەستەکانی دەریای ئارام یان دەریاکانیتر). مەسافەی میللەتان، ئیتر لەئاستی تاک دا سەیری بکەیت یان کۆمەڵ، کەم و کەمتر دەبێتەوە.سڕینەوەی نیشتیمان، سڕینەوەی کۆمەڵگەیە و، سڕینەوەی ئینسانە. بۆیە نابێت کەس هەوڵی سڕینەوەی ناسنامەی کۆمەڵگاکان بدات کە نیشتیمانیانە…\nنزیکەی سی ساڵ دەبێت کە ووردە ووردە هەواڵی گفتوگۆی نێوان دەوڵەتی تورکیا و پارتی کرێکاران بڵاودەبێتەوە. هەمو جارێکیش بارو دۆخەکە تێک دەچوەوە. ئیتر جارێک دە مارگیری یان لێدوانێکی توندلە لایەن دیپلۆماتێکی تورک، جارێکیش سەرکێشی ناعەقڵانیەکانی پارتی کرێکاران. لە ناوەڕاستی نەوەدەکانەوە ئینسان هەستی دەکرد گۆڕانکاری بەسەر بیرکردنەوەی (ناسیونالیستی بەر تەسک و تەنگەبەر) ی دەسەڵاتدارانی تورکیا هاتوە. کێشەی سەرەکی هەندێک لە برادەرانی ئەنقەرە ئەوە بوە کە لەبری ئەوەی نیشتیمانیانە بیر بکەنەوە، لەبری ئەوە نەتەوەیی بیر دەکەنەوە. بۆیە: (دەوڵەتی تورک) نا، بەڵکو دەوڵەتی (تورکیا). وەک چۆن بە ئێران ناڵێن دەوڵەتی فارس، بەڵکو دەڵێن دەوڵەتی ئێران. دەوڵەتەکان، لە ڕێگای نوسینەوەی دە ستور و قانونەکانیانەوە، جگە لە دیاریکردنی ئەرکەکان، مافەسەرەتاییەکانی هاوڵاتی بوونیشی بۆ ئینسان دابین دەکەن. سیاسەتمەداری تورک دەبێت وەک سیاسەتمەداری تورکیا بیر بکاتەوە، نەک وەک سیاسەتمەداری تورک. ئەگەر تورکیا نیشتیمانە؟… کەواتە نابێت پیرۆزیەکانی هاوڵاتیانی تورکیا پێشێل بکرێت. ماڵی دەیان ملیۆن کورد و نەتەوەکانیتر لە لەناو ئەو قەوارە سیاسیەیە کە پێی دەڵێن دەوڵەتی تورکیا. کەچی سیاسەتمەدارێکی تورک تازە بە تازەیی پێمان دەڵێت کە: من کوردستانم لە مێشکی خۆم سڕیوەتەوە…! لەکاتێکا کورد لە نیشتیمانی خۆی دەژی لەژێر ڕکێفی دەوڵەتی تورکیا.\nخۆرهەڵاتی ناوەڕاست (هەر وەک زۆربەی کات وابوە) بە تونێلێکی فەوزەوی ناسەقامگیردا تێدەپەڕێت. بەرژەوەندیەکان دوور و نزیک لەیەک دەکەونەوە. سیاسەتی دەمارگیری و، نەهاتنە خوارەوە لە کەلی شەیتان، ناهێڵێت کەناڵە دیپلۆماسیەکان ئیشی خۆیان بکەن. میدیا لە خۆرهەڵاتی ناوەڕاستدا زادەی ئەو ژینگە سیاسی، ئابوری، سەربازی و کۆمەڵایەتیەی ئێرەیە. پاراستنی سەربەخۆیی لەو جۆرە ژینگانەدا کارێکی ئاسان نیە. بۆیە ئینسان هەست دەکات میدیای ئەم ناوچەیە لە جیهان، سروشتی ژینگەکەی خۆی وەرگرتبێت. ئەگەر سەقامگیری خۆرهەڵاتی ناوەڕاست مەبدەئە، ئەوا ئەو سەقامگیریە بە هەوڵدان بۆ سڕینەوەی خاکی پیرۆزی کوردستان دەستەبەر نابێت و بگرە ناوچەکە ئەوەندەی تر تێک دەچێت. لە چوارچێوەی دەوڵەتی عێراق لەبەر ئەوەی لێک تێگەیشتن لە نێوان نوێنەرانی کوردستان و عەرەب (شیعەو سوننە) دروست بو (لە دوای ڕوخانی ڕژێم)، شمال العراق بو بە اقلیم کردستان، یانیش هەر کردستان.\nقەدەر شتێکی سەیرە… جاری وا هەیە لە ڕێی کارەساتێکەوە، چارەنوسێکی ڕونەوە یان پیلانێکی دوژمنکارانە، قەدەرت بە قەدەری خەڵکیترەوە گرێ دەدرێت بە بێ ئەوەی خۆت بتەوێت. لە پاش دابەشکردنی کوردستانەوە ئێمە هەمیشە گوتومانە کوردستان موڵکی ئێمەیە (مەبەستم کوردستانیان)، بە تۆپ و هێرشی دڕندانەی فڕۆکەی جەنگی و لەشکرکێشی دڕندانە وەڵامیان داوینە تەوە. دواتر پێمان گوتن: باشە هەرچەندە نیشتیمانەکە هی ئێمەیە، بەڵام قەیدی ناکات با بە شەراکەت ئەم وڵاتە بەرین بەڕێوە لە سەنگەری لەیەکتر گرتن و کوشتن و بێینە دەرێ و بچینە سەنگەری پێکەوە ژیان… کەچی هەندێکجار لەوە دەچێت خەڵکانێک هەبن بەوەش ڕازی نەبن. ئێمە گفتوگۆی دیپلۆماسی بە تاکە پرۆسێسێکی هەمیشەیی دەزانین بۆ چارە سەرکردنی کێشەکان. کوردستانیش نیشتیمانمانە… ئێمە لە پێناو ئەم خاکە پیرۆزەدا دەژین… دە مرین… چونکە بەبێ کوردستان، ئێمە هیچ نین.


نەتەوایەتی – پەڕە 2 – بڵۆگی لائق\nفەیسبوکە بەلاشەکەی فەیسبوک\nPosted on شوبات 12, 2016 شوبات 12, 2016 by Layik\nدەمەقاڵێکە گەرم بوە.\nلە دنیایەکدا کە مامۆستاکانی زانکۆ، تەنها بەشی کۆمپیوتەر کەڵکی ئەوەیان هەبوایە قسەمان لەسەر بابەتەکان کردایە ئەم بابەتەم ئەگەیاندە جێگای خۆی. بەڵام ئێمە لە کۆمەڵ++گایەکدا ئەژین کە زۆر سەختە بتوانی براکەی خۆت فێر بکەی دوو دێڕ بخوێنێتەوە. لە ڕاستیا ئەگەر شەونخونی نەکەی تاقە مناڵەکەشت هەروا.\nهەڵبەت بەشەر هەمووی وایە بەڵام کۆمەڵ++گای ئێمە یەکجار وێرانە.\nدەمەقاڵێکە لەسەر ئینتەرنێتی بەلاشە بۆ بەکارهێنانی فەیسبوک و چەن سایتێکی تر لەلایەن فەیسبوکەوە. ئەوەی فەیسبوک ئەیکات ئاشکرا استغلالکردنی فەقیرە. چونکە تەنها ئەهێڵێ فەیسبوک و چەن سایتێکی تر بەکار بهێنرێ کە ئەوان هەڵیان بژاردوە بۆ ئەوەی فەقیر بدۆشێت. هەڵبەت ئەبێ بڵێم قسەکانی زەکەربێرگ دوای ئەوە هات کە مارک ئەندەرسن ناوێک وتبوی سیاسەتە دژە کۆنۆلیالیزمەکانی هیندستان بە قازانجیان نەبوە، دوایی تەواو داوای لێبوردنی کرد.\nجا ئەم بابەتە باسکردنی لەلای خەڵکی وەک بەڕێز فاروقی مەلا مستەفا یان نازانم خاوەنی کۆڕەک کێیە چۆڕێ سەختە. بەو تەجرەبەیەی لەگەڵ فەرمانگەی ئایتی هەمە، بەو تەجرەبەیەی لەگەڵ کەس و کار و دۆستانم هەمە، هەروا کە سێ جاری ڕەق (بە ژمارە 3) چوومە لای بەڕێز دکتۆر ڕێکەوتی وەزیری تەندروستی بۆ ئەوەی پارە نەدرێت بە سیستمی تەندروستی. بەداخەوە وەک دۆستان ئەزانن وەڵامەکە ئەوەیە کە لە کۆمپانیایەکەوە بچیتەوە لای حکومەت لانی کەم چەن ملیۆنیکی لێ بدۆشی و فریای ڤێلا کڕین کەویت.\nلە دنیایەکدا کە کەسانی نزیکم، خۆیان ئەم دێڕانە ئەبینن. دا ئەنیشم بە سەعات ئامۆژگاری بەلاشیان بۆ ئەنێرم لەسەر ئەوەی چ تەکنۆلۆجیایەک بەکار بهێنن، کەچی کۆمەڵێ دەستخۆشی و عوزرخوایی و دوایش بە نیازن هەر بەو تەکنۆلۆجیا خاوەندارێتیە باسی گەورە گەورەی لیبراڵیزم و فۆرمی جیاوازی ئابووری بکرێ. ئەشی کەن!\nشەرم و شتی ناوێ، لە کوردا کوا ڕەخنەگر هەیە؟ ئەوی هەیە بۆڵەبۆڵکەرێکە کە بە دوو “کاکە گیان” یان بە دوو دۆلار نەرمی ئەکەی وەک ئاو. دوو ڕۆژی پێ ناچێ لە فەیسبوک “لایک”ێکیشت بۆ ئەنێرێت و قسە لەسەر قسەکانیشت ئەکات. بەس پێی بڵێ وەرە بۆ ماڵمان، لە ماڵتان ئەکەوێ هەموو ئێوارەیەک. عورفی کوردەواریە، عەیبە!\nبۆیە، بۆ ئێوەی نزیکم بزانن کە من بێدەنگم لەو ئینتەرنێتەی فەیبسوک، مەسەلەکە ئەوەیە ئینسانی ئێمە، وەک مرورەکە وتی، لە تەوقی سەریەوە خەڵەتێنراوە ئێستا من چ موخالەفەیەکی لێ بگرم لای قاچیەوە؟ یان ئۆجەلان وتەنی، ئێمەش بەکاریان ئەهێنین 🙂\nPosted in ژیان، کورد، تەکنۆلۆجیای زانیاریلێدوانێک بنووسە\nPosted on ئاب 25, 2015 نیسان 27, 2020 by Layik\nکوردایەتی، بە مانا گشتیەکەی نەتەوایەتی، لە ئەڵمانیا و بەریتانیاوە سەری هەڵدا. ناچمە ناو مێژوەکەی، ئەوەی کە بێرتراند ڕەسڵ بە “شێتخانە”ی ئەوروپا ناوی ئەبات. کارم بەسەریانەوە نیە. هەموومان ئەزانین نەتەوایەتی یانی چی. بە کورتی یانی جیاکردنەوەی نەتەوەیەک لەسەر بنەمای زمانەکەی یاخود جوگرافیایەک کە لەدوای ماوەیەک یان سەردەمێکی دیاری کراوەوە (یان وردە وردە) جیاکرابێتەوە لە دەوروبەری. وە هەروەها فەرهەنگی ئۆکسفۆرد یەکێ لە پێناسەکانی نەتەوایەتی = nationalism ئەڵێ “جۆرێک لە نیشتیمانپەروەریی توند بە هێمایەکی هەستی خۆ بە گەورەتر زانین لە وڵاتانی تر”. گرنگە بزانین هەم فەرهەنگە ئینگلیزیەکان، هەم ئەڵمانیەکان چۆنی پێناسە ئەکەن. هەم لەبەر ئەوەی لەوێوە سەری هەڵدا هەم لەبەر ئەوەی لە مێژوی بەشەریەتدا، گەورەترین قەتڵ گەر بەناوی نەتەوایەتیەوە نەکرابێ، یەکێ لە گەورە قەتڵ و عامەکان بەناوی نەتەوایەتیەوە کراوە.\nبەڕای من پێناسەکەی ئۆکسفۆرد پێناسەیەکە گونجاوە بۆ ئەم کورتە باسەی من لەوەی بچم نەرمی بکەمەوە و پاساوی بۆ بهێنمەوە. چونکە لە ڕاستیدا خۆی داگیرکردنی پارچە زەویەک و چەن وشەیەک لە دەمی چەن کەسێک هاتبێتە دەرەوە نە ئەتکا بە گرنگتر لە کەسی تر، نە ئەشتوانی هیچ ئالەتێکت دەستکەوێ خۆت بە باشتر لە کەسی تر دروست بکەیت. جگە لەمەش کابرای بەرامبەریش هەمان هەستی هەیە و بە هەمان چەن وشە و پارچە زەویەکی تر.\nبۆیە کوردایەتی پێویستی بەوەیە لەو چوارچێوەیەدا پێناس بکرێت. کاتێک تاکێکی کورد خۆی بە باشتر لە کەسێکی تر ئەزانێ هەقی خۆیەتی، بۆچی؟ چونکە لەو کەسەی ترەوە فێربوە کە ئێستا پێی ناخۆشە ئەم هەستەکەی ئەوی هەبێت، مەبەستم ئەوەیە لە بابایەکی ئەڵمانەوە فێر بوە کە ئێستا لانی کەم وانیشان ئەدەن کە ئەو هەستەیان تێدا نەماوە. کەوابێت ناکرێ بە کابرای کورد بوترێ، نا کاکە تۆ وەک ئەوان مەبە، یاریەکە خۆی ئەوە پێناسەکەیەتی، قەراربێت یاری بکەین ئەبێ بەپێی یاساکانی یاریەکە یاری بکەین. خۆ ناکرێ بڵێین کوردایەتی واتە خۆشەویستی نەتەوەی کورد بە ناسک و نەرمی بەڵام نەتەوایەتی فڵان پێناسەکەی ئۆکسفۆردە.\nکەواتە کوردایەتی چیە؟ کوردایەتی وەک عەرەبایەتی، تورکایەتی، فارسایەتی، ئینگلیزایەتی هەتا کۆتایی، ئەبێ لە ناو پێناسەکەی سەرەوەدا “کۆپی پەیست بکەی لە جێگای وشەی “خۆ” و بڵێین “جۆرێک لە نیشتیمانپەروەریی توند بە هێمایەکی هەستی ‘کوردستان’ بە گەورەتر زانین لە وڵاتانی تر“. بۆیە ناسک کردنەوەی و سەروچاو گۆڕینی تەنها دڵی خۆت خۆش ئەکات. ئەمە ڕەخنەگرتن نیە، ئەمە وەڵامی پرسیارەکەیە. کوردێک وەک هەموو کەسێکی تر وڵاتەکەی خۆی لە هەموو جێگایەکی تر خۆشتر ئەوێت.\nلە ڕاستیدا ئەگەر زیاتر لەسەری بڕۆین ئەبێ ترش و خوێی تریشی پێدا بکەین. بۆ نمونە: لەبەر ئەوەی ئێمە “قڕە”ی باخڵ پڕ لە خەم و خەفەتین (قڕە لەوەی ببینە خاوەن وڵات و سیستمی ئیدارەی کوردی)، وە هەروەها لە ناو ڕۆژهەڵاتیەکانیشدا کە تەواوی ژیانمان “توند” و هیچ هێمایەکی “ناوەڕاست” یان “وەسەت”ی تیا نیە، ئەکرێ تۆزێکیش لە خەڵکی تر زیاتر وڵاتی خۆمان خۆش بوێت و بە دوای ئەسڵ و فەسڵیدا بگەڕێین. “لەبەر”ەکانی تریش ئیتر خۆی بەدوایدا دێت.\nجگە لەمانەش ترش و خوێکە دەری ئەخات کەوا ئێمە لە فارس، عەرەب وە تورکیش دواکەوتووترین چونکە ئێمە تەنها مودیری دایرەکە غەدری لێ نەکردوین بەڵکوو کابرای سەرپەرشتیاریش جارێکی تر ئەوەی مودیر سەپاندویەتی ئەم زەڕبی ٢ و زیاتریشی کردوە و سەپاندوویەتیەوە بەسەرماندا. لەم کاتەدا کوردایەتیەکە ئەوەندەی تر “کاڵ/تۆخ” بۆتەوە لەبەر ئەوەی هەندێ بە ناچاری تەواو وازیان لە زمانەکە هێناوەو خۆیان داوەتە دەست تینی قایمی “شێت”ەکانی تر و هەندێکیش بە گڕەکە ئەوەنەی تر داگیرساون. لە هەموو حاڵەتێکیشدا زەڕەیەک لۆجیک نیە بۆ ئەوەی کە بۆچی ئا بەوشێوە “کوژاوینەتەوە” یان “سور داگیرساوین” چونکە خۆی “نەتەوایەتی” بە گشتی هیچ مەنتیقێکی تیا نیە و هەموو “هەستێک” وای لێکردوون خۆیان بە گەورەتر بزانن لە خەڵکی تر.\nئا لەم ڕوانگەیەوە، زۆر شتی تر ڕوون ئەبێتەوە. ئێمە تەنها نەتەوە نین کە پێشمەرگە ئەیکات و سەرۆک ئەیخوات. ئێمە تەنها خەڵک نین کە بە بازوی کۆمەڵێک کەسێک ئەناسرێت و دوایی لەناکاو ئەبێتە ڕاوێژکار/موستەشار. ئێمە تەنها نەتەوە نین کە ناوچەیەکی قات و قڕ ئەکرێت و پایتەختەکەی ڕا ئەبوێرێت. ئێمە تەنها نەتەوە نین کە کوڕی ئەریستۆکرات، جاشێک یان کۆنەدزێک فێری حەوت زمان ئەبێت و خەڵک دوای ئەکەون.\nوە ئا لێرەشدایە مەبەستی نوسینی ئەم کورتە بابەتەی من بە جوانی دەر ئەکەوێت. چاندنی تۆوی کوردایەتی لەلایەن سەرۆکە کوردەکان، سەرپەرشتیارە ناوخۆییەکان تا ئەوپەڕی پێناسەکە کاری لەسەر ئەکرێت، چونکە تا خەڵک زیاتر خۆی بە کوشت بدا بۆ کورد و کوردستان ئەوان چاکتر ئەتوانن دەسەڵات لە مودیرەکە وەرگرن و خۆیان ببن بە مودیر.\nPosted in نەتەوایەتی، کوردلێدوانێک بنووسە\nتەعەداکردن لە کچی سپی پێست لەلایەن کوردانی ئینگلتەراوە\nPosted on نیسان 14, 2015 نیسان 14, 2015 by Layik\nیەک بە یەکی عادەتی کورد، دانە بە دانە، زەڕە بە زەڕە، بە تایبەتی چاکەکانی، بۆ تەنەکەی خۆڵ باشە. جا گلەیی لە کەس مەکە سڵاو وەڵام ناداتەوە، لە قیتار حسابی تورێکت بۆ ناکا، یان دوو پارچە سەمونی کاڵی پێیە و پەنیر لەناوی ئەیخوات تۆش خەریکی کەباب خواردنی. لێ گەڕێ ئەو بەڕێی خۆی تۆش لەبەهەشتەکەی خۆت. زوو زوو یەکێکمان ئەڵێین “کوڕە بەخوا شت هەر لە ئینگلیز بکڕی باشە”، ئەی ئەوە نەبوو لە کرمان خێرا هەموومان جنسیەی “ئێرانی”مان وەرگرت خۆمان ڕامان کرد و چوین بۆ نوگرە سەلمان تا جنسیەی قیامەت وەرگرین؟\nکە ئەڵێم باشەکانی مەبەستم ئەو شەرەف و کەرامەتەیە کە ژنی قوڕبەسەری لەسەر ئەکوژرێت. هەروا قسەی هەندێ بەناو مەلا و نوێنەری ئێوە کە حەدیسێک لە سوچی کتێبێکی کابرایەکی بەربەری نەزان ئەدۆزنەوە و بەکاری ئەهێنن گوایە “ڕێزی کچ” هەیە لای ئێمە. لەبەر ئەوەیە ئەمەوێ و لەڕاستیشدا فەرزێکی ئەخلاقیە کە هەمووتان ئەم ڕاستیە بزانن. لە ڕاپۆرتی فەرمی فەرمی پاراستنی مناڵ لە بەریتانیا هاتوە کەوا گەنجانی پاکستانی، ئەفغانی، کورد و زۆرێکی تریش لە ئینگلتەرا بە کۆمەڵ و بە تایبەتی خەریکی تەعەداکردن بوون لە کچی سپی پێستی منداڵ. ئەمە بەشێکە لەو ئابڕوو چوونەی گەنجانی ئەو ناوچەیە کە ناچارم بڵێم موسوڵمان تیایدا زیاد لە ١٠ ساڵە خەریکین.\nئەوەی ئەم ئازارە قوڵتر ئەکاتەوە لای من ئەوەیە نە بە تاک ئێوە باسی ئەکەن، نە ڕۆژنامە کۆیلەکانیشمان باسی ئەکەن، نە هیچ یەڵماز گونەیەکیش ئەتوانێ تەعبیری لێ بکات. زۆریشتان، خوشکتان، خوشکەزاتان، پورزاتان مارە کردوە لە سەرسەری و بێ شەرەفی کورد کە شێرزاد وتەنی لەوێ دەرچوون وا ئەزانن ئەورپا قەحبەخانەیە.\nPosted in کورد، شەرەف، عادەتلێدوانێک بنووسە\nخاک فرۆشتن، جان جاک ڕۆسۆ\nPosted on نیسان 5, 2015 نیسان 5, 2015 by Layik\nقسە زۆرە لەسەر ئەقڵ و فەلسەفەی جان جاک ڕۆسۆ، بەڵام کارم بەوانەوە نیە. کتێبەکەی بێشکچی، ڕۆژهەڵاتی ئەنادۆڵ، سەرەتاکەی ئەم پەراگرافەی جان جاک ڕۆسۆیە:\n“یەکەم کەس، دوای ئەوەی پارچەیە زەوی پەرژین کرد، خستیە مێشکیەوە بڵێ ئەمە هی منە و توانی خەڵکانێکی ئەوەندە کەم ئەقڵ بدۆزێتەوە کە باوەڕی پێ بکەن وایە، ئەو کەسە دامەزرێنەری کۆمەڵگای شارستانیە. چەن تاوان، شەڕ، قەتڵ، چەنە خەم و خەفەت و تۆقاندن ئەکرا ڕووی نەدایە گەر یەکێ دارەکانی هەڵگەندایە یا چاڵەکانی پڕ کردایەتەوە و بە پیاوانی چواردەوری بوتایە: ‘ گوێ لەم زۆرزانە مەگرن. فەوتاون ئەگەر بیرتان بچێت بەری ئەم سەرزەویە هی هەمووتانە و زەوی هی کەس نیە'”. بەشیک لە کتێبی پەیماننامەی کۆمەڵایەتی.\nمەسەلەی موڵکایەتی، هەر لای بێشکچی بابەتی توێژینەوە نیە. پیاوانی وەک کارل مارکس تا ئەگاتەوە بە ئەفلاتون، وەک لە بابەتەکەی پێشتر بەڵێنم دابوو ئەخوێنمەوە لەسەریان، لای بێرتراند ڕەسڵ کورتەیەکی یۆتۆپیاکەی باسکراوە، لەوێدا ئەو ناهێڵێ کەس خاونی هیچ شتێک بێت. هەڵبەت لای ڕەسڵ خۆی موڵکایەتی کێشە نیە، چۆنێتی موڵکایەتیەکە کێشەکەیە.\nئەم دوو پەرەگرافە دوای بینینی ئەم کلیپەی پەرلەمانتار عەلی حەمەساڵح هات کە تیایدا ئەڵێ کۆمپانیای شەرق و ئەوسەت لەو جێگایەی ناونراوە کوردستان، لە ملیۆنێک مەتر زەوی سێ ملیار دۆلار قازانجی کردوە. هەڵبەت کەسیان وەک شێرکۆ بێکەس ناتوانن وەسفی ئەو خاک فرۆشیە بکەن دەسەڵاتدارانی پارتی و یەکێتی لەو مەملەکەتە دەستیان داوەتێ.\nPosted in موڵکایەتی، ڕۆسۆ، کوردلێدوانێک بنووسە\nکورد لە کوێوە هاتوون؟\nPosted on ئازار 2, 2015 ئازار 3, 2015 by Layik\nوێنەی پەڕەی 9 کتێبی “کوردەکان: خەڵکێ کە بەدوای وڵاتی خۆیاندا ئەگەڕێن” کێڤین مەککیران ناوێ نوسیوەتی چاپ 2006\nلە خۆڵەوە وەک ئەو خەڵکە\nئەوە پرسیار نیە. ئەگەر خەڵکی تر وەڵامی ئەو پرسیارەی لابێت، ئەوا تەنها سەرابێکە بۆخۆی دروست کردوە و دوایش بەدیوار شاردویەتیەوە لە خەڵکانی تر تا بۆخۆت دڵت لەخۆت دابمێنێ و دانیشی خۆت بە بچوکی خەڵک بزانیت. چۆن جان جاک ڕۆسۆ لە کتێبی “ئاخاوتن لەسەر نایەکسانی” دا باسی یەکەم بێ ئەقڵی مرۆڤ ئەکات کە پارچە زەویەکی داگیرکرد و وتی ئەمە هی منە، بەڕای بەندە، نەتەوەش هەروایە سەرەتاکەی. چونکە ژیان هیچ نیە شەڕی مانەوە نەبێت، ئەوی بەهێزترە بێهێزەکان بەکار ئەهێنێ بۆ خۆشگوزەرانی و تەمەنێکی درێژتر. ئەوەی بیردۆزە جیۆلۆجیەکان دیراسە بکات، هەتا ئەگەر ئەوانەش باوەڕیان بە چیرۆکە ئاسمانیەکان هەیە، نابێ بتوانن خاڵی سەرەتای نەتەوەیەک دیاری بکەن. قورئان ڕوونە لەم بارەیەوە، کتێبەکانی تر شارەزایان نیم.\nلە ویکیپیدیا و جێگای تر، بەزمێکی یەکجار گەورە هەیە لەسەر ئەوەی کە کورد “بناغەیان تێکەڵە” (کتێبەکەی کێڤین مەککیران ٢٠٠٦) و “بنەچەیان نەزانراوە” و وەک بڵێی ئەگەر بپرسین ئەی “فارس” لەکوێوە هاتوون، یەکێ پێت ئەڵێ ساڵی ٢٢٠٠٠ ساڵ پێش زاین یەکێ لە دایناسورێ لەدایک بوو بە ناوی کورش. ئەمە گەمژەییە. دەنا چۆن ئەکرێ مرۆڤ ئەگەر لە ئادەمەوە هاتبێ یان بەپرۆسە خاوەکەی “بازدان”ی لای داروین، پێش ئەوەی زمان بگرێ، پێش ئەوەی ڕۆتینی ڕۆژانەی بۆ دروست بێ و بۆی ببێ بە عادەت، ناوی نەتەوە لە خۆی بنێ؟\nئەوەی گرنگە بوترێت ئەوەیە کە نەتەوە گرێدراوی زمانە، ناچم سەرچاوەت بۆ کۆ بکەمەوە بەڵام بۆخۆی ئەستەمە بتوانی نەتەوەیەک (جا پێناسەی نەتەوەش بۆخۆی فەرامۆش ئەکەین) بدۆزیەوە کە ناویان یەکجار جیاواز بێ لە ناوی زمانەکەیان. با بەڵگەی “ئاخاوتن”ەکەی بێرتراند ڕەسڵ جارێ هەڵگرین، هەتا ئەگەر بەڵگەی ناوی زمان چی بوو ناوی نەتەوەش ئەوەیە، سادەش بێ هێشتا گریمانەکە دروستە کە زمان گرێدراوی نەتەوەیە. کەوابێ ناکرێ نەتەوەیەک دروست بووبێ پێش ئەوەی زمانەکەی لەدایک بووبێت.\nبۆیە گرنگتر وشەی “نەتەوە” خۆیەتی، ناچم سەیری کوردی بکەم، لام گرنگ نیە لەڕاستیدا، ئەچمە لای ئینگلیزی کە ئەگەر ئەوان پێش فەرەنسیەکان نەکەوتبن لە دروستکردنی “دەوڵەتی نەتەوە”دا ئەوا دوەمن. وشەی “نەیشن” ئەم پیاوە ئەڵێ لە “ناتەس سەم”ی لاتینیەوە هاتوە بەمانای “من لەدایک بووم”. پێشتریش خۆی ئەڵێ کەوا “وشە/کەلیمە” وەک “عانە”/پارەی ئاسن وایە نرخی ئەگۆڕێت. ئەمە هەمان قسەیە کە بێرتراند ڕەسڵ لە کتێبی شیکاری ئەقڵدا لە بەشی زماندا باسی ئەکات. لەوێدا گرنگتر لە وێکچواندنەکەی وشە بە عانە، بێرتراند ڕەسڵ ئەڵێ وشە/زمان کاریگەری لەسەر بیکردنەوەش هەیە (شیکاری ئەقڵ پەڕەی ١٩١ چاپی ١٩٢٢)، ئاشکراشە کە لای پیاوێکی وەک ڕەسڵ، ئەو لایەنەی گرنگترە تا لایەنە زمانەوانی و ڕێزمانیەکانی.\nئەنجا، گەر تەماشای مێژوی نەتەوە و نەتەوایەتی بکەین، هەتا زمانیش زۆر بڕوات چەن هەزار ساڵێک ئەڕوات، (شیکاری ئەقڵ پەڕەی ١٩٠ چاپی ١٩٢٢)، لەوێ ئەو ئەڵێ کە ناکرێ دەوڵەت (لە بابەتەکەی ئێمەشدا نەتەوە، جا هەر مانایەکی هەبێت) دروست بووبێ بێ ئەوەی زمانێ هەبێ کە خەڵک پێکەوە قسەی پێ بکەن، ئەمە ناو ئەنێم بەڵگەی “ئاخاوتن”. دەی مێژووی جیۆلۆجی بوونی مرۆڤ لەسەر زەوی بۆ نمونە ئەوەی بە نیاندەرتاڵ ناسراوە ئەڕوات تا ٢٠٠ هەزار ساڵ. وە بوونی ژیان ئەڕوات بۆ ملیۆنەها ساڵ لەسەر زەوی. ئیتر چۆن کوڕێک لەدایک بوو نەتەوەی فارسی دروست کرد؟ یەتەوە سەر مریشک و هێلکەکە. کەسێکیش لای وابێ شتێکی وا ڕوویداوە، ئەوا چیرۆکی بەر ئاگردانی خواپێداوەکانە. خەڵەتاندنی ئەقڵ بچووکیش لەوەتەی مرۆڤ هەیە جۆرێکە لە هەڵسوکەوتی ئاژەڵ لەگەڵ ئەویتر کە لە گیاندارانی دەوروبەریشماندا هەر ماوە.\nپرسیارە دروستەکان بۆ ڕابردوو ئەمانەن: کورد کەی خۆیان جیاکردەوە؟ یا چۆن جیا بوونەوە؟ ئایا جیاکراینەوە؟ وشەکە لە کوێوە هاتوە؟ شەرەفنامە چی تێدایە؟ لەڕاستیدا هەموو “ئێستا”یەک بۆخۆی بەڵگەیە لەسەر ئەوەی لە ڕابردوودا خەریکی چی بووین و داهاتووش بەرەو کوێمان ئەبات. بۆیە زۆرێک لە وەڵامەکان لە ئیستادا دەستمان ئەکەوێت. جگە لەوەش ئەبێ پێش هەموو شتێ لەخۆت ببپرسی ئایا سودی ئەم پرسیارە چیە؟ بۆچیمە؟ چیم فێر ئەکات؟ سوکە زانیاریەکی من لەسەر کۆکردنەوەی داتای جیۆلۆجی هەروا داتای تەندروستیش پێم ئەڵێ کەوا هەندێ جار داتا زۆر بەسەختی بەڕێکی بەردەست ئەکەون، زۆربەی کات پڕیەتی لە نەزانراو و خانەی بەتاڵ. بۆیە ئەکرێ ئەم جۆرە پرسیارانەش، نەک پرسیارەکەی سەردێڕی ئەم بابەتە، وەڵامەکانیان لەسەختیدا دەست نەکەون نەک لە ناژیربێژێتیدا.\nلەمێژە مێشکی من و هەزارەهای وەک من بە پرسیاری “ئێمە لە کویوە هاتوین” سەغڵەت کراوە، ئاخر خۆی پرسیارەکەش بەڵگەی ژێردەستەیی/ژێردەستەکراوی ئێمەی کوردە بۆیە گرنگە باسی بکەم. ئەوەندەی لەسەر زمانمان ئاسانە بڵێین “کورد قوڕبەسەرە” ئەوەندە لامان ئاسان نیە بڵێین دەی خۆ من و بابای ئەڵمان چیمان فەرقە؟ ئیتر کاتی ئەوە بەسەر چوە دانیشی بزانی ١٠ باپیرە گەورەت خادمی کام مزگەوت بووە یان سەردار و سوپاسالاری کامە سوپا بوە. پرسیارەکە ئەبێ لە چوارچێوەیەکی ژیرانەتردا بکرێ، بۆ نمونە بۆچیتە بزانی لە کوێوە هاتوی، هەتا ئەگەر بناغەش هەبێت، سودی چیە؟ یان تا کەی ئەم پرسیارە ئەکەی لە خۆت و لە ئێمەش؟ بۆیە ئەبێ پرسیارێ بکەین زانیاریەکمان بداتێ بەکاری بهێنین. بۆ نمونە: چ تایبەتمەندێتیەکی خانەقین لەگەڵ ماردین یەک ئەگرێتەوە؟ ئەی سنە و قامیشلی/قامیشلۆ چیان وەک یەکە؟ بۆ ئەمەش زانستی مرۆڤناسی (ئەنسرۆپۆلۆجیا) کە پیاوی وەک بێشکچی کاریان تێدا کردوە ئەبێ بەکاربێت. ئیتر ئەگەر ئۆجەلان بەڵگەی لابێ کە حەزرەتی ئیبراهیم لە ئورفا/ڕەحا لەدایک بووبێ چی لێ بکەم کاتێ ئەبینم هیچ نەبێ ٨٠٠ ساڵە یەک شاکارمان نیە لە بنێشت کردنەوە تا تەکنۆلۆجیای زانیاری.\nئەگەر هەر قایلیش نەبووی بەوانە، بەخۆت بڵێ باشە من کوڕی کابرایەکی فەقیرم و هیچ ئەسڵ و فەسڵێکم نیە یان ئەسڵم جنۆکەیە. دەی ئیتر ئەبێ تەواو بڕۆم کەناسی بکەم و بڕایەوە؟ یان ئەوەی ئەسڵزادەیە یەکسەر خۆبەخۆ بۆ کاری باش و جێگای باش؟ نەخێر بێ گومان. کەوابێ وەک نەتەوەش هەتا ئەگەر کوڕ/کچی جنۆکەش بین ئێ خۆ ئەبێ لە جێگایەکەوە دەست پێ بکەین. چونکە لە ئێستادا ئێمە کۆمەڵە مرۆڤێکین و ناسراوین بە وشەی “ک و ر د” کە شایانی دیراسەکردنە. ئاوا ئەگەینە ئەو ئەنجامەی کە هەمان پرسیار بۆ هەموو نەتەوەیەکی تریش هەمان وەڵامی هەیە و ئەبێ پرسیاری تر بکەین نەک ئەوەی سەرەوە. بۆ نمونە:\nئێمە بۆچی وا دواکەوتوین؟\n(شتێکم لەسەر نوسیوە جارێ بڵاوی ناکەمەوە)\nPosted in مێژوو، مەبەست، کورد، کوردی1 لێدوان


تایگه‌ری سروشتی - Yeane.Org ماڵپەری یانی\nهه‌مومان به‌دوای گیراوه‌یه‌كی سروشتیدا ده‌گه‌ڕێین، كه وزه‌یه‌كی سروشتی بێزیان بدات به‌جه‌سته‌مان، به‌بێ ئه‌وه‌ی هیچ كاریگه‌ریه‌كی نه‌رێنی هه‌بێ بۆ ته‌ندروستیمان.\nماڵپه‌ڕی فاتی فلور باس له‌گیراوه‌یه‌ك ده‌كات، كه نه‌ك به‌درێژایی ڕۆژ وزه‌مان پێده‌به‌خشێت، به‌ڵكو زۆر به‌سودیشه بۆ ته‌ندروستیمان، باس له‌سوده‌كانی ئه‌و گیراوه‌یه ده‌كرێت‌و به‌یه‌كه‌م گیراوه‌ی سروشتی به‌هێز داده‌نرێت، له‌ڕوی سودگه‌یاندن به‌جه‌سته، چونكه وزه‌یه‌كی زۆر باش ده‌به‌خشێت به‌مرۆڤ، چاو به‌هێز ده‌كات, بۆ پێستی ده‌موچاو زۆر باشه، كاری كۆئه‌ندامی هه‌رس چالاك ده‌كات، ئازاری سوڕی مانگانه‌ی ژنان ناهێڵێت، هه‌روه‌ها زۆر باشه بۆ دابه‌زاندنی كێش، گیراوه‌كه‌ش پێكهاتوه له:\nـ یه‌ك دانه چه‌وه‌نده‌ر.\nـ یه‌ك دانه گێزه‌ر.\nـ یه‌ك دانه سێو.\nبه‌تێكه‌ڵكردنی ئه‌و سێ پێكهاته‌یه‌و دانانیان له‌ناو میكسه‌رداو دواتر ده‌ربهێنرێت له‌ناو شوشه‌یه‌كدا دابنرێت، ڕۆژانه دوجار بخورێته‌وه، به‌یانیان پێش نانخواردن، ئێوارانیش پێش نانخواردن، له‌یه‌كه‌م ڕۆژه‌وه هه‌ست به‌كاریگه‌ری ئه‌و گیراوه‌یه ده‌كه‌ن له‌سه‌ر ته‌ندروستیتان.